Wikiloc - ruta Pla de la Llacuna - Coll de la Travessa - Cogulló de Turp - Cambrils, Catalunya (España)- GPS track\nPla de la Llacuna - Coll de la Travessa - Cogulló de Turp\n2.870 214 32\nLlinars - TURP -©Ima (senderisme)\nPic de Turp o Cogulló de Turp 100 cims (senderisme)\n20100516 Serra d'Avellanet i les Amoroses. FET (senderisme)\n100 Cims - Cogulló del Turp (senderisme)\nVista 335 vegades, descarregada 22 vegades\nVisita a una zona poc freqüentada, lluny de l'excursionisme de masses i d'accés llarg per carreteres secundàries. Aquesta setmana anem a la comarca de l'Alt Urgell, al límit amb el Solsonès i pujarem al Cogulló de Turp. Potser pel nom no és una muntanya de les més conegudes, però la seva silueta crida poderosament l'atenció des de Solsona, per les seves parets retallades que es desplomen cap al sud.\nLa nostra ruta surt del Pla de la Llacuna, sobre del nucli de Llinars (pertanyent al municipi d'Odèn) i puja directe al Cogulló de Turp passant pel Tilló i el Coll de la Travessa. És una pujada senzilla que fa que es pugui gaudir en tot moment. El cim ofereix una panoràmica apostoflant a 360º.\nFotos i més detalls de la ruta a http://www.marcbota.blogspot.com.es/2015/03/cogullo-de-turp-1620-m-quin-mirador.html\nHola, ha trobat interessant aquesta ruta Pla de la Llacuna - Coll de la Travessa - Cogulló de Turp https://ca.wikiloc.com/rutes-senderisme/pla-de-la-llacuna-coll-de-la-travessa-cogullo-de-turp-9025676 Salutacions, Wikiloc - Rutes i punts d'interès GPS del Món


El CER l'Escala tanca la primera volta amb un empat contra l'Alacant (3-3) - Canal 10 Empordà\nEl CER l'Escala tanca la primera volta amb un empat contra l'Alacant (3-3)\nEl CER l'Escala empata a 3 contra l'Alacant i completa la primera volta a la vuitena posició amb un total de 8 punts, que són les tres victòries i els dos empats. L'equip de la Superdivisió Masculina de tennis taula en l'última jornada de l'any va comptar amb el xinès Chih-Wei Yeh i els joves Sergi Grau i Iker González.\nEl CER l’Escala tanca la primera volta a la vuitena posició de la Superdivisió Masculina de tennis taula amb un empat a 3 davant l’Alacant. Sergi Grau va perdre el sisè enfrontament contra Diego Lillo per 2 a 3 i l’equip escalenc no va poder sumar la victòria. Un resultat que no va agradar massa als anxovers perquè volien aconseguir el triomf i d'aquesta manera allunyar-se encara més del descens, que ara mateix és a 3 punts.\nL'equip escalenc va puntuar directament dos punts per la lesió del visitant Alberto Lillo que havia d'enfrontar-se a Iker González i a Chih-Wei Yeh. I el tercer punt el va transformar Yeh que derrotava a Diego Lillo per un clar 3 a 0. Els resultats: 11 a 5, 11 a 5 i 11 a 3.\nPer part visitant, el rus Artem Zimarin va fer dos punts, ja que va guanyar a Sergi Grau per 0 a 3 amb els marcadors de 8 a 11, 7 a 11 i 10 a 12 i també va vèncer a Iker González per 2 a 3 amb els resultats de 5 a 11, 11 a 7, 11 a 6, 4 a 11 i 2 a 11. I l'últim punt el va materialitzar el visitant Diego Lillo, ja que superava per un ajustat 2 a 3 a Sergi Grau.\nEl CER l'Escala tanca la primera volta amb 8 punts que són les 3 victòries i els dos empats. El primer partit de la segona volta serà contra el Borges. Tocarà derbi català.\nContes per anar a dormir: El Pare Janàs Part 3


El SAD ha dedicat més de 18.000 hores fins a l'agost a 236 persones - Poble Andorrà\nEl SAD ha dedicat més de 18.000 hores fins a l’agost a 236 persones\nPallarés ha concretat que els trenta treballadors que ara com ara té el SAD atenen sobretot persones en situació de fragilitat (23%)\nEl Servei d’Atenció Domiciliària (SAD) del Govern atén una mitjana de 180 persones cada mes. De fet, va tancar el 2020 oferint 25.345 hores de servei per atendre 327 persones i aquest any, fins a l’agost, ja ha atès 236 persones a les quals ha dedicat 18.038 hores de servei. Així ho ha posat en relleu la ministra d’Afers Socials, Joventut i Igualtat amb motiu del Dia internacional del cuidador. Pallarés ha manifestat que aquests serveis “aniran creixent perquè es vol potenciar l’autonomia personal” i que per tant es treballa per poder crear una xarxa en la que també es pugui comptar amb les entitats privades. D’aquesta manera, ja s’ha començat a treballar perquè aquestes entitats privades s’acreditin i es pugui concertar els seus serveis.\nPallarés ha concretat que els trenta treballadors que ara com ara té el SAD atenen sobretot persones en situació de fragilitat (23%), seguit per les persones ateses per diferents traumatismes (20%), i, finalment, les persones que presenten demències (19%). També ha recordat que s’ofereixen serveis com el suport a la higiene personal, canvis posturals, ajuda per vestir-se o la vigilància de la medicació, però també es dona suport emocional a l’usuari i a les famílies perquè també puguin “gestionar qüestions del dia a dia”.\nLa ministra ha posat en relleu que “la pandèmia ha donat a conèixer més el SAD, ja que no tothom en té coneixement fins que el requereix” i ha recordat que es tracta d’un servei que anirà en augment tant per la política de potenciar l’autonomia personal i que les persones puguin romandre a casa seva el màxim de temps possible com per l’envelliment de la població. En aquest sentit, ha manifestat que la plantilla “mai és suficient” i que per això “de cara al futur” s’ha d’aconseguir “treballar també amb entitats privades per ampliar servei i valorar la possibilitat de concertar serveis”. “Hem de fer una planificació important”, ha remarcat Pallarés, que ha afegit que s’està treballant en el pla nacional de la gent gran i que aquesta feina també s’està tenint en compte dins el pla nacional d’atenció social. Així, ha recordat que hi ha altres serveis com els centres de dia (ha esmentat la feina amb la Creu Roja) i els centres sociosanitaris per “generar un ecosistema sociosanitari de cara al futur” i que hi hagi una xarxa “ben estructurada i que funcioni amb col·laboracions d’entitats privades i l’administració”.\nLa ministra ha reivindicat la feina que fan els cuidadors del SAD i en aquest sentit ha subratllat que “durant la pandèmia ho han donat tot i més”. Aquest any s’ha volgut tornar a incidir en la seva formació i per aquest motiu es faran dues formacions continuades per als professionals del SAD. Sota el títol ‘Coneixem la demència’, la primera formació tindrà lloc el 18 de novembre i estarà organitzada juntament amb l’Associació andorrana per la malaltia d’alzheimer (AAMA). Durant el mes de gener, Afers Socials organitzarà, juntament amb el Consell Comarcal de l’Empordà, la segona formació per als professionals del SAD. Aquesta estarà centrada en el maltractament a les persones grans des d’una mirada preventiva i comunitària.\nQuant a les queixes de les associacions perquè hi hagi una millora del seguiment de les persones, ha manifestat que abans de finals d’any s’implementarà de manera interna la història social que “facilitarà la informació” entre els diferents intervinents en cada cas. A més, espera que a principis d’any tots els equips i departaments hi tinguin accés, amb la millora de l’atenció que això pot comportar. A més, ha recordat que es treballa en la simplificació i digitalització dels processos, que també ha de servir per “deslliurar els treballadors de certes càrregues” i, per tant, que es pugui donar un millor servei amb el mateix personal. Qüestionada sobre si caldria reforçar la plantilla d’Afers Socials, ha recordat que en els últims dos anys “s’ha ampliat bastant” i que quan es produeixen vacants es cobreixen a través d’eventuals en funció de les necessitats.\nTambé ha reiterat que les diferents comissions creades fan el seguiment dels casos i que les ajudes no es basen només en criteris econòmics, sinó que la valoració “va molt més enllà”. Ha remarcat, també, que treballen amb Salut per fer “un seguiment acurat” de tots els casos en què els dos ministeris estan implicats i que s’ha “recuperat el treball” per fer un nou reglament de seguiment per millorar l’atenció que es dona.\nEl flux de nord impulsat per l'anticicló de l'Atlàntic i la pertorbació centreeuropea han portat una nit d'allò més freda amb neu al Pas de la Casa


Els centres UP obrin les seues instal·lacions als barris - Universitat Popular\nEls centres UP obrin les seues instal·lacions als barris\ndimarts, 14 de novembre del 2017\tActualitat, Altres\nLa regidora d’Igualtat i Polítiques Inclusives i presidenta delegada de la Universitat Popular, Isabel Lozano, ha aprovat una ressolució per obrir els centres de la Universitat Popular a l’ús ciutadà. “Es tracta d’una iniciativa amb la que volem consolidar la Universitat Popular com a motor impulsor de la participació sociocultural, com un espai de creixement personal i social intergeneracional que facilite l’accés a la cultura, la inclusió social, la diversitat i la igualtat”, ha dit Lozano.\nSOL·LICITA ESPAI UP ACÍ\nProjecte #CentresOberts: Associacions i entitats podran organitzar activitats sense ànim de lucre, amb objecte social, cultural o educatiu, en els centres de la Universitat Popular.\nPodran utilitzar els espais i aules d’estos centres municipals les associacions i entitats degudament constituïdes i enregistrades —preferentment les domiciliades en el barri en el qual es troben les instal·lacions sol·licitades—, altres àrees i regidories de l’Ajuntament de València, així com altres administracions i també les persones físiques per a realizar activitats concretes no lucratives i de caràcter cultural, social o educatiu.\n“La finalitat principal de les instal·lacions dels centres de la Universitat Popular és la realització de les activitats programades pels mateixos centres. Per tant, qualsevol autorització d’ús quedarà supeditada a la compatibilitat amb la programació propia de la UP”, ha matissat la regidora Lozano.\nLa sol·licitud d’utilització dels espais es farà 20 dies abans a través de la web de la Universitat Popular (<www.universitatpopular.com>), o registrant-se pel funcionari o la funcionària responsable en el Registre General d’Entrada de la Universitat Popular (Edifici Tabacalera. C/ Amadeu de Savoia, 11).\nD’esta forma, s’identificarà l’associació o institució, així com la persona que la representa, i s’especificarà l’espai a utilitzar, la data i l’horari requerit. A la sol·licitud haurà d’acompanyar-se una descripció i finalitat de l’activitat o esdeveniment que es preten celebrar i en quin centre de la Universitat Popular.\nLa Universitat Popular autoritzarà o denegarà la sol·licitud de forma raonada, com a màxim 10 dies abans de la data prevista per a la utilització dels espais per les entitats o persones cessionàries.\nCentres Oberts,Cessió d'espais,Curs 2017/18\n← Les 18 propostes de Coordenades per a 2017\n#UPValència contra les violències de gènere →


Maig de 1990: El Vilanova surt del pou de la Segona Regional després de 4 anys - elPrimer.cat\nEn la temporada 1989/1990 al Vilanova li van sobrar dues jornades per certificar l’ascens. L’equip pujava a Primera Regional després de quatre campanyes seguides a Segona Regional, el periple més llarg de la història del club en aquesta categoria.\nEl president d’aleshores, el carismàtic Pere Barberà, destacava al Diari de Vilanova que “aquest ascens suposa, a més d’assolir una categoria més alta, sortir d’un pou tancat com és la Segona Regional”.\nEls blanc-i-blaus, dirigits per Fernando León, en tenien prou amb un empat a Magòria contra el Dinàmic Batlló, però van guanyar per 0-5 amb gols de Virgili (2), Barberà (2) i Ribera.\nPere Barberà encapçalava la directiva del Vilanova aquella temporada. La junta, per commemorar l’ascens, es va fer una foto oficial. En la imatge, d’esquerra a dreta, començant per dalt, Jaume Morató, Josep Saleta, Mario Gascó, Francesc Bonilla, Andreu Pons, Enric García, Pere Barberà, Jaume Pujol, Josep Anton Egea, Francesc Domènech i Josep Benet.\nRelacionatsCF VilanovaFutbol vintageportadaVintageZoom vintage


Gastronomia: Guia de restaurants i viticultors excel·lents, però antimediàtics? Per que no? (2011) – Montpeita\nGastronomia: Guia de restaurants i viticultors excel·lents, però antimediàtics? Per que no? (2011)\nRecordeu: mediatitzar, segons el diccionari de la llengua espanyola, significa; dirigir, “mangonear”, “coartar”, “maniatar”.Oi que no ho recordàveu? No creieu que tot i que aquest verb està de moda, el significat no sona massa bé?\nSempre hem conegut guies de qui és el millor, qui és el segon, qui és un geni…, però mai es refereixen a persones professionals que no volen sortir a la superfície mediàtica, senzillament perquè no els agrada o perquè són tímids, o nomes perquè no estan de “pamplinas”, ja que es passen el dia treballant, creant plats o vins, etc. Crec fermament que estan dins del seu dret legítim.\nA aquests, hem de saber com trobar-los. I són tipus molt bons i vàlids en les seves especialitats (molt sovint, molt més humils i més professionals que els mediàtics habituals). En conec a alguns d’ells i crec que hi tindria d’haver una guia per esmentar-los, perquè s’ho mereixen. L’altre és que no vulguin passar per l’anell — de vegades amb certs visos de circ — la qual cosa ja és subjectivament venerable en si mateix.\nRecordo que una vegada, fa uns quants anys, potser uns 40, va aparèixer a Paris una espècie de setmanari, capitanejat pel gran Paul Bocuse, on els periodistes van ser puntuats i no al revés. La idea era que si ells, els de la ploma, volen o han de puntuar-nos, als cuiners, per què nosaltres no podem, els al·ludits, analitzar-los a ells, els mags, amb puntuacions pròpies i subjectives?\nEl setmanari en qüestió (que crec que va durar molt poc) tenia la seva gràcia i fonament, a més de ser molt divertit de llegir (ja es pot imaginar la algaravia dels lectors, i dels propis cuiners). I ningú va arrencar la roba per a això.\nHauria, la encara inexistent guia de la que parlo, de ser seriosa i responsable; si els periodistes de torn troben als no mediàtics en ambdós costats, sortirien el tipus de persones que a tots ens agradaria conèixer, i perquè això succeeixi, no hi hauria cap altra solució que anar als seus respectius negocis per trobar la seva ànima i el seu paisatge en el plat o a la botella, tan viticultors com cuiners i altres. Possiblement, per a ells, els descobridors de nous talents, no tindrien necessitat d’anar vorejant determinats semàfors.\nA més, a qui no li agrada el sabor dolç d’un descobriment, de quelcom inesperat? A mi, per descomptat, que si.\nAcabem d’una vegada, i pel bé de tots, parlar sempre dels mateixos professionals (que sens dubte s’ho mereixen), que tothom ja coneix per la saturació dels articles de premsa, encara que al final tot cansa. Una mica de glòria pels col·legues desconeguts no faria mal, no seria dolent.\nEncara que només fos tan poc com un toc d’aigua beneïda, especialment si vingués dels professionals mediàtics. Sé de bona tinta que n’hi ha alguns que ja ho fan, (per exemple, el celler de Can Roca de Girona) amb total desinhibició del rubor. Per què no ens apuntem tots a aquest gran carro de la generositat i al mateix temps acariciem la glòria catàrtica?\nPerò si al cap i a la fi, “to er mundo e güeno!!”, o no? Però, en que quedem?


Res s’aconsegueix sense lluita - CCOO Quirón Barcelona\nACTUALITAT > Notícies CCOO > \nRes s’aconsegueix sense lluita\n24 de des. 2015, 14:27 publicada per Seccion Sindical CCOO Quiron Bcn [ actualitzat el 17 de febr. 2016, 8:12 ]\nCom ja sabeu, ens trobem en la segona pròrroga del conveni (aquesta caduca a finals d’any) i l’objectiu és clar: millorar les condicions laborals dels treballadors/es de la sanitat privada catalana. Durant aquest 2015 s’han realitzat reunions de delegats de CCOO d’alguns centres per valorar els elements que s’havien treballat l’any passat així com les propostes que s’anaven recollint aquest any. Durant uns tres mesos s’han anat incorporant les peticions fetes pels treballadors/es als representants de CCOO en els centres de treball (al juny vam penjar una nota informativa i l’esborrany inicial de la plataforma de negociació amb aquest objectiu). Al setembre, s’ha realitzat un Esborrany definitiu de la plataforma de negociació gràcies a tot el procés anterior, i hi ha hagut una reunió dels delegats sindicals de CCOO, on es decideix per unanimitat procedir a la denúncia del Conveni col·lectiu i s’aprova l’esborrany de la plataforma de negociació.\nUn cop denúnciat el Conveni s’iniciarà la negociació amb la patronal. Cal que tots tinguem molt clar que una negociació de conveni és cosa de tothom: de les persones que el negocien i de tots els treballadors/es per qui es busquen millores. És evident que aconseguir més o menys millores depèn en gran mesura de les accions que es duen a terme entre tots i que sense això és molt difícil avançar.\nUs mantindrem informats en tot moment de la situació: denúncia, plataforma definitiva, propostes de la patronal, estat de la negociació, mesures a realitzar, etc. Tots els treballadors i treballadores haurem de participar d’una manera o altra i en gran mesura per tal d’aconseguir millorar les nostres condicions laborals.


Notícies – Pàgina 530 – BÉTERA – toda la información del Bétera, Valencia\nLa màgia ompli els carrers de Bétera amb la Cavalcada de Reis\ninicio, Notícies, Oci i CulturaBy c.sorli 6 de gener de 2019\nCap a les 16.30 hores d’ahir dissabte, 5 de gener, l’esplanada del recinte de l’Albereda de Bétera (avinguda escultor Ramón Inglés) acollia l’arribada dels Reis Mags d’Orient. Un bon centenar de xiquetes i xiquets, acompanyats de mares, pares, iaios i/o familiars es congregaven en aquest emplaçament per a fer realitat un dels moments més esperats i poder…\nFotogaleria de la cavalcada de Reis a Bétera\ninicio, Notícies, Oci i CulturaBy c.sorli 5 de gener de 2019\nAquesta vesprada hi ha tingut lloc la tradicional cavalcada de Reis a Bétera. Demà tindreu la crònica completa, més imatges i un vídeo resum, però a continuació fem un avanç amb una xicoteta fotogaleria:\nUna aplicació mòbil avalua habilitats socio-emocionals en xiquets de 10 a 16 anys\nComunitat Valenciana, inicio, NotíciesBy c.sorli 4 de gener de 2019\n(EFE) El projecte emoTIC treballa a desenvolupar d’eines d’estimació de les habilitats soci-emocionals de xiquets de 10 i 16 anys i, en la seua primera fase, ha validat una aplicació mòbil (app) pensada per a l’avaluació de la intel·ligència emocional. Liderat pels investigadors José Antonio Gil, de la Universitat Politècnica de València (UPV), i Inmaculada…\nBétera acollirà una xarrada sobre els efectes que provocaria el desenvolupament del megacentre comercial intu Mediterrani\nComerç, inicio, NotíciesBy c.sorli 4 de gener de 2019\nEn el passat ple del mes de desembre de Bétera es va aprovar una moció presentada per Compromís, la qual rebutjava la construcció de l’espai de comerç i oci a Paterna Intu Mediterrani. Segons Compromís, aquesta iniciativa tindria una repercussió negativa a nivell medi ambiental i afectaria també al xicotet comerç dels municipis pròxims. Aquesta moció va ser aprovada…\nEl Centre de Coordinació d’Emergències recomana unes mesures de seguretat bàsiques amb els xiquets i xiquetes en les Cavalcades de Reis\ninicio, Notícies, Oci i CulturaBy c.sorli 4 de gener de 2019\nEl Centre de Coordinació d’Emergències de la Generalitat recomana seguir unes mesures de seguretat bàsiques amb els més xicotets en les nombroses cavalcades de Reis Mags que tindran lloc aquest dissabte en diferents localitats de la Comunitat Valenciana. El director de l’Agència de Seguretat i Resposta a les Emergències, José María Ángel, ha explicat que “és…\nLa missatgera reial ha arribat aquest matí a Bétera per rebre les cartes de les xiquetes i xiquets del municipi\nedusi, inicio, NotíciesBy c.sorli 4 de gener de 2019\nLa màgia comença a envair els carrers de Bétera. Hui ja hem rebut la visita de la missatgera dels tres Reis Mags d’Orient. Després de ser rebuda a l’Ajuntament de Bétera per l’Alcaldessa del municipi, Cristina Alemany, s’ha desplaçat als jardins de Casa Nebot. La missatgera li ha anunciat a la primera edil l’arribada de Melcior, Gaspar…\nDos adults i 2 xiquetes ferides en caure sobre el seu cotxe una roda de camió en l’A-7 a Riba-roja de Túria\nCamp de Túria, inicio, Notícies, SuccessosBy c.sorli 4 de gener de 2019\n(EFE) Un home, una dona i dos menors van resultar ferits després que el cotxe en el qual circulaven rebera l’impacte d’una roda perduda per un camió en l’autovia A-7, entre els municipis de Riba-Roja del Túria i Manises. Segons han informat fonts de la Conselleria de Sanitat, els quatre ferits van ser traslladats a…\nBétera acollirà el pròxim dimecres una nova conferència d’Unisocietat\nedusi, inicio, Notícies, Oci i CulturaBy c.sorli 3 de gener de 2019\nEl pròxim dimecres, 9 de gener, es realitzarà al Saló de Plens del Castell de Bétera una nova Conferència de gener del Programa Universitat i Societat de Bétera (Unisocietat). Sota el títol, “És possible reparar el cervell humà?” , aquesta nova jornada serà impartida per Isabel Fariña Gómez, del Departament Biologia Cel·lular, Biologia Funcional i…


petits escrits: Posant música índia\nPosant música índia\nFa uns quants anys, vaig oferir un parell de sessions de música indo-pakistaní en el pub d'uns amics. El meu nom artístic, creat per a l'ocasió, era DJ Ramayana. Jo no havia fet mai de disc-jockey i tenia importants mancances tècniques a l'hora de combinar una cançó amb la següent, però l'experiència va ser grata, almenys per a mi i per a alguns dels presents, que van escoltar amb interés els temes. També és veritat que hi ha altres que no m'ho perdonaran mai, en especial els que estaven allí per obligació, com a cambrers o cambreres, i hagueren de suportar les sessions de principi a fi...\nEls temes que vaig punxar eren de tots els estils: bhangra, cançons de Bollywood, música sufí (Arbida Parveen, Nusrat Fateh Ali Khan), raga vocal, raga de sitar (Ravi Shankar, Anoushka Shankar), música folclòrica de diferents parts d'Índia i Pakistan, música de fusió (p.e. el célebre disc gravat per Ravi Shankar i Philip Glass), etc. i van crear un ambient difícil de definir. Un dels més sorpresos va ser el venedor habitual de flors, de nacionalitat pakistaní, que no podia creure el que escoltava!\nUn dels temes que més vaig posar en aquelles sessions va ser Piya Re Piya Re, en interpretació del gran Ustad Nusrat Fateh Ali Khan. El tema té una melodia pegadissa, i una tornada que ens du a reflexions de tota mena: "piaré piaré"... La cançó inclou també un vers que sembla una frase en espanyol, detall que no va passar desapercebut als allà presents, que van proposar llur interpretació personal. Pareix que parle d'una "ensaladilla". Ací tenen un vídeo de la cançó, a vore què els sembla. Bromes apart, la cançó és una preciositat, i la veu de Nusrat un autèntic regal del cel:\nNota: en la foto de dalt apareixen alguns participants en un aplec de música bhangra celebrat en Birmingham, GB.\nPosted by Tadeus el 5.1.10\nEtiquetes: Índia, música\nta molt bé la cançó :) no es fa una mica feixuga tota una sessió dedicada a aquesta música?\n5 de gener de 2010 a les 20:48\nLa veritat és que sí. Les sessions van durar algunes hores, però si no recorde malament va arribar un moment en què vam tornar a la 'normalitat', amb la música habitual d'estos llocs. Entre altres coses perquè un sector del públic ho demanava...\nEn aquells temps jo estava molt imbuit per tot allò que fóra indi, i posar música d'aquelles latituds va ser per a mi una experiència molt satisfactòria. És d'agrair també la mentalitat oberta d'aquells amics meus que em van deixar dur a terme les sessions. I tot una mica en plan 'pensat i fet'.\n5 de gener de 2010 a les 20:58\nS'ha d'agrair l'esforç etnològic i tot això, per a mi tot este rotllo... Segur que és la manca de costum. I coincidisc amb Clidice: pobres criatures les de la sessió completa.\n6 de gener de 2010 a les 0:17\nNo m'estranyaria que apareguera per ací algun dels 'damnificats'. Al temps...\n6 de gener de 2010 a les 0:19\nNO COMMENT !!! (ensaladilla)\n-vicepresident de l'associació de damnificats-\n6 de gener de 2010 a les 10:10


Consternació entre la classe política per la mort de Carme Chacón | Espanya | EL PAÍS Catalunya\nMariano Rajoy, els Reis, Carles Puigdemont i dirigents de tots els partits donen el condol a la família de l'exministra\nCarme Chacón, després de renunciar a repetir a les llistes del PSOE a l'abril. ULY MARTÍN\nBarcelona 9 ABR 2017 - 20:47\tCEST\nMor la socialista Carme Chacón\nLa classe política està consternada per la sobtada mort de Carme Chacón. Aixó ho han expressat a les xarxes socials on han enviat el seu condol a la família i els amics. "Consternat i trencat per la inesperada mort de la companya Carme Chacón. "El meu més sentit condol a la família, amics i companys de Carme Chacón, gran política amb sentit d'Estat", ha escrit el president del Govern, Mariano Rajoy, en el seu compte de Twitter.\n— Mariano Rajoy Brey (@marianorajoy) 9 d’abril de 2017\nEls Reis s'han sumat a la consternació dels dirigents polítics i han enviat aquesta nit un telegrama de condol al president de la gestora del PSOE, Javier Fernández, segon han informat fonts de la Casa Reial. En el telegrama, els Reis "destaquen el paper" que l'exdiputada del PSOE va tenir al capdavant del Ministeri de Defensa A les mostres de condolences s'han unit els reis Joan Carles i Sofia, que també han enviat un telegrama per expressar el seu condol per la mort de Chacón.\n— Albert Rivera (@Albert_Rivera) 9 d’abril de 2017\n— Pablo Iglesias (@Pablo_Iglesias_) 9 d’abril de 2017\nTot el meu afecte i suport a la seva família. Fins sempre, Carme", ha escrit al seu compte de Twitter Pedro Sánchez, candidat a liderar el PSOE. A la mateixa xarxa social s'ha expressat el ministre de l'Interior, Juan Ignacio Zoido: "Impactat amb la defunció de Carme Chacón. El meu més sentit condol per a la seva família, amics i companys del PSOE en aquests moments durs".\nEls polítics han mostrat la seva sorpresa per la sobtada defunció de Chacón. "Impactat per la trista notícia de la defunció de Carme Chacón. Tot el nostre afecte a familiars i companys en aquests durs moments", ha escrit el diputat de Podem Íñigo Errejón. El líder de Ciutadans, Albert Rivera, s'ha mostrat igualment "impactat per la inesperada mort" de l'exdirigent socialista, i ha anat més enllà en subratllar que és "un dia trist per a la política espanyola". També ha fet al·lusió a les qualitats de Chacón el líder de Podem, Pablo Iglesias: "Se'n va una dona brillant i de gran capacitat política", ha dit abans de desitjar-li, en llatí, que "la terra et sigui lleu".\n— Oriol Junqueras (@junqueras) 9 d'abril de 2017\nEls polítics han mostrat la seva sorpresa per la sobtada defunció de Chacón. "Impactat per la trista notícia de la defunció de Carme Chacón. Tot el nostre afecte a familiars i companys en aquests durs moments", ha escrit el diputat de Podem Íñigo Errejón.\nEl primer secretari del PSC, Miquel Iceta, ha confirmat la notícia a Twitter. "Lamentablement, haig de confirmar la notícia de la mort de Carme Chacón. Impressionat per l'emoció, el nostre pensament està amb la seva família".\nArtur Mas, expresident de la Generalitat i líder del PDeCAT, ha afirmat sentir-se "trist per la pèrdua inesperada" i ha enviat una "gran abraçada" a la seva família i al PSC. L'exlíder d'UDC Josep Antoni Duran Lleida s'ha mostrat "commocionat" pel succés i ha recordat l'època en la qual van coincidir com a dirigents polítics. "Va ser una adversària electoral, però vam ser uns bons companys".\nEls missatges d'afecte a la família de l'exministra també han arribat des de Catalunya. El president de la Generalitat, Carles Puigdemont, s'ha sumat a les mostres de condol. "Xocat per la mort de Carme Chacón. Tot el meu afecte a la família i al seu partit", ha expressat Puigdemont sobre el PSC. El vicepresident català, Oriol Junqueras, ha transmès les seves "condolences" als familiars i amics de Chacón. L'alcaldessa de Barcelona, Ada Colau, s'ha sumat a aquestes paraules. "Tot el meu condol a familiars i amics de Carme Chacón. I a la família PSC i PSOE per la inesperada pèrdua d'una companya benvolguda".


L’Alcúdia recicla un 10% més en els últims 6 mesos – RiberaTV\nAl mes d’octubre l’Ajuntament de l’Alcúdia, a través de la Regidoria de Medi Ambient, va llançar una potent campanya amb l’objectiu de conscienciar a la població sobre la importància del reciclatge. La campanya amb el lema de “L’Alcúdia recicla. Cada cosa al seu lloc”, va informar a la població, no sols dels beneficis econòmics i ambientals de la separació de residus sinó també de com reciclar correctament, especialment amb el contenidor groc d’envasos.\nA la campanya dirigida a la població es va afegir una altra destinada a les escoles, en les que s’han lliurat tant bosses de reciclatge com contenidors de 120 litres per a papers i envasos.\nFinalment l’Ajuntament acaba de col·locar 15 nous contenidors en la població per a la recollida de plàstics i envasos als quals s’afegiran altres 15 de recollida de paper i cartó en els pròxims dies. La conscienciació de la població sobre el greu problema ambientals que suposen els plàstics ha fet incrementar la demanda d’aquests contenidors.\nSegons les xifres aportades per Ecoembes, l’Alcúdia des que es va iniciar la campanya –d’octubre de 2017 a abril de 2018- ha incrementat la recollida de plàstic i envasos en un 10,4% i la de paper i cartó en un 7,8%, xifres que indiquen l’èxit de la campanya i l’augment de la sensibilització ciutadana.\nTot i aquesta bona notícia, des de la regidoria de Medi Ambient es continua comunicant al veïnat de l’Alcúdia que a més de reciclar, s’ha de reduir la producció de residus i reutilitzar al màxim. El reciclatge és l’últim pas.\nL’Alcúdia recicla un 10% més en els últims 6 mesos added by Ribera Televisió on 28 Maig, 2018


Regurgitació: curiosa i humidaparaula que es defineix com:\nRefluir el contingut d'un conducte del cos, especialment els aliments mal digerits des de l'estómac a l'esòfag cap a la boca sense que hi intervingui el reflex del vòmit.\nLa Maria era experta i campiona mundial en rots sonorsde camionera,però mai va regurgitar ni una gota de llet. Era l'enveja de les amigues!!!Les criatures regurgiten més o menys, tots aquests regaletslíquids són normals si no impedeixen el creixement de la criatura. Si la criatura creix vol dir que encara que no ho sembli queda més llet adins que a fora. La textura de les regurtitacions també té és tema a tractar. Les regurgitacions poden ser líquides: llet amb una mica de baba.O llet quallada/digerida, amb trossets que sembla iogurt batut.\nPerò seguim que la venjança me la va servir la segona criatura. Va arribar l'Abril i ja tenia el títol d'assessora de lactància penjat a la paret. Com deia l'anunci creia que ho sabia: tot , tot i tot però no estava preparada per una nena sortidor que aparentment treia més que el que menjava.La vida d'una mare d'una criatura regurgitadora no té preu.La lactància dóna feina, peròsi la criatura et surt "regurgi" tens feina extra. Tenia tanta roba per rentar que vaig pensar posar una tintoreria o comparat accions d'una o fer-me'n sòcia! Si totes les criaturesfeienel mateix el mercat del sabó i el suavitzant havia de ser rentable!\nQuan tens una petita regurgitadora a casa t'has d'empescar estratègies per seguir seca i indemne.Alletar amb impermeable és una opció.Et salva perfora però no de dins. El plàstic et deixa bullida com un lluç. Descartat.\nPer què es van inventar les tovalloles de platja? Per anar a la platja o la piscina???No!!! Per protegir-te sencerade les regurgitacions! Amb l'Abril em portaven sempre un parell a la bossa. Era una sortidor imprevisible.\nLa roba de recanvi també era imprescindible per les dues i no només una muda, un parell per cada unaera el més realista.\nElsavis de la criaturaquan va néixer em van reglar un súper cotxet esportiu de tres rodes que només cabia a l'ascensor de casa de costat i elevant-lo amb lamà. Tot i que no el veia de massa utilitat va acabar sent indispensable. No vulgueu portar tants trastos d'unapetita regurgitadora en una motxilla a l'esquena si no voleuacabar amb ciàtica. Així que aquell mega cotxet era el carro dels trastos. Tot el que ens calia i mésera adins i l'Abril al fulard. Per cert que de fulards en tenia dos... Ja podeu imaginar-vos perquè!\nEn aquella època em vaig alegrar de tenir gossa. Fastigós però cert. La gossa s'ocupava de les regurgitacionsprecipitades aterra com si fos una mena d'aspiradora canina. No donava temps d'agafar la fregona que ella ja havia fet una primera neteja d'emergència. Ecs,ecs,ecs!!!\nI per acabar el top ten de les regurgitacions.En el número dos, les nits. Amb l'Abril no em calien tovalloles per recollir la sortida incontrolada de llet pels meus pits. Em calia roba de llit, pijames nets per les duesi tovalles pel matalàs per les seves regurgitacions. Era com la nena de l'exorcista! Ella amb els seus pèls de punt i la llet encastada en com una mena de gomina.\nI en el número 1, els viatges en cotxe! Allò era espectacle! Enscalia verificar, abans de sortir de casaque teniem unbolrodó de plàstic. Formava part del nostre equipatge bàsic de nena regurgitadora, per evitar deixar el cotxe decoratamb taques de llet per tot arreu!\nÉs fastigoset tot plegat, perdoneu però algú ho havia de dir! Fins que de cop un bon dia va deixar de fer-ho. El sortidor es va assecar i ni gota ni gota! Miracle? No. El temps que ho soluciona tot!\nQuan la lactància s'acaba i fa mal


Construint des del Back - Entrenament de Futbol Professional\nJugadors: 14 + Superfície: Pitch complet\nPaper de centrecampistes quan el defensa central és en la seva possessió.\nPaper dels defensors centrals quan el migcampista està en possessió.\nMarca 2 / 3 d'un to de mida completa com a diagrama. Prepara min. Boles de recanvi 4. Els equips juguen en formacions específiques. Proporcioneu instruccions tàctiques per a cada equip:\nReproductors 8 (7 + GK) (blau)\nL'equip atacant marca tres gols petits.\nReproductors 6 (vermell)\nDefensa objectius petits i plens\nDesprés d'obtenir les puntuacions de l'equip de possessió marcant el gol de mida completa el més aviat possible. Apliqueu la pressió mitjana (a 3 / 4 del terreny de joc) i força l'equip atacant per jugar a través dels defensors centrals.\nEl joc comença quan la pilota és jugada pel jugador no. 1 (porter). Sense puntades de cantonada. Després d'un gol el partit reprèn el porter. Dos equips competeixen i intenten marcar.\nL'equip atacant marca els tres petits objectius. Després de guanyar possessió defensant les puntuacions de l'equip marcant el gol de mida completa el més aviat possible.\nTingueu en compte on és la pilota, l'oponent i els companys.\nCrea un espai per als defensors centrals, tot empenyent a la part davantera a la meitat del camp.\nRealitzeu un moviment per recolzar el defensor central en possessió (moviment diagonal de 6 / 8) davant de la pilota pel qual l'extremitat està en possessió.\nForma de diamant (defensa central, plec, dos migcampistes).\nObserveu on és l'espai per rebre.\nCrea espai com a persona per rebre. Posició inicial darrere del jugador d'oposició.\nSigui conscient de la seva propera acció.\nLa posició del cos per rebre.\nComunicació (play !, switch!).\nDefensors: Tingueu en compte on és la pilota, l'oponent i els teus companys d'equip\nMoviment a la cantonada de la caixa de penal quan el GK en possessió.\nLa posició del cos.\nComunicació en la fase 1st (play !, switch!).\nRep la pilota en la direcció del joc\nPassant les prioritats (puntuació / jugador més proper a la meta)\nCanvieu jugar quan no hi ha opció a seguir. Circulació de pilota ràpid de costat a costat.\nComunicació en la fase 2nd (gir! Wall pass! Home on!)\nSuport per al migcampista en possessió.\nDiagrama 2. Porter en possessió\nDefenses centrals (i 3 4) es posicionen en les cantonades de la caixa de la pena donar porter 02:00\nopcions més properes a jugar.\nSuports complets (2 i 5) empenyen en alt a la 1 / 3 de la pista.\nPosició dels migcampistes centrals (i 6,8 10) ha d'estar al voltant de la zona del mig camp. Aquest moviment crea\nespai per als defensors centrals per rebre la pilota.\nDiagrama 3. Defensor central en possessió\nQuan el defensor central rep el moviment de pilota dels migcampistes és vital. El número de jugador 6 (que opera al costat de la pilota) ha de fer el moviment horitzontal i romandre lluny de la pilota.\nEl número de jugador 8 hauria de donar l'opció de joc esquerra per al defensor central en forma de diamant (amb els jugadors 3,2 i 6). El número de jugador 10 fa una cursa al costat oposat de la pilota mantenint la forma del triangle amb altres jugadors del migcamp.\nDiagrama 4. Arranjament de configuració\nQuan la pilota viatja d'un defensor central per l'altra, els migcampistes reflecteixen les seves posicions en el terreny de joc en relació amb l'altre costat.\nDiagrama 5. Jugar amb les tàctiques d'oposició (atacant al centrecampista)\nJugant en un 4-2-3-1. O en una formació que crea una sobrecàrrega a la zona central del mig camp. Busqueu jugar al número 10 (atacant la posició del migcamp).\nDiagrama 6. Maneig de les tàctiques d'oposició (Team defending deep)\nL'oposició juga profundament. Permetre que el CB driblar i impulsar més.\nDiagrama 7. Tractar amb tàctiques d'oposició (Holding Central Midfielder)\nEl migcampista de recolzament profund és lliure de rebre passades als peus quan hi ha una sobrecàrrega a la zona del migcamp. Especialment contra un típic 4-4-2 quan es juga a 3 al centre del migcamp.


La Guàrdia Civil desmantella una plantació de marihuana a la Bisbal del Penedès\nLa Guàrdia Civil del Vendrell ha desmantellat una plantació 'indoor' amb 241 plantes de marihuana en un habitatge unifamiliar situat a la urbanització Priorat de la Bisbal del Penedès.\nArran de l'operatiu policial, hi ha dues persones com a responsables del cultiu i el·laboració de la substància estupefaent.\nLa investigació va començar durant el mes de novembre, gràcies a la col·laboració ciutadana que alertava de l'existència d'un habitatge unifamiliar on, pel que sembla, s'estava cultivant marihuana. Després d'aquesta informació, la Guàrdia Civil va establir nombrosos dispositius a fi de localitzar i desmantellar la plantació clandestina, així com la identificació del seu responsable.\nArran de la informació obtinguda en la investigació i gràcies a la col·laboració de tècnics de l'empresa subministradora d'energia elèctrica, es va poder constatar l'existència d'elements característics destinats al cultiu interior de marihuana, de manera que després d'identificar a l'inquilí de l'habitatge i ser informat dels indicis, va col·laborar amb els agents facilitant l'accés a l'habitatge ia la pròpia instal·lació de cultiu situada al garatge de l'habitatge.\nDesprés d'accedir a la instal·lació amb el lletrat de l'administració de justícia, es van localitzar 241 plantes de marihuana en fase adulta, així com material per al cultiu i elaboració de la substància.\nEls detinguts són un home i una dona de 27 i 33 anys d'edat, de nacionalitat espanyola i portuguesa, i se'ls imputa un presumpte delicte contra la salut pública (cultiu, elaboració i tràfic de substàncies estupefaents) i un altre de defraudació de fluid elèctric. Una vegada van prestar declaració en dependències policials, van ser posats en llibertat a disposició del jutjat en funcions de guàrdia del Vendrell.


Serà suficient un empat al camp de l'Almeria? | Futbol català | El Punt Avui\nSerà suficient un empat al camp de l'Almeria? Serà suficient un empat al camp de l'Almeria? Serà suficient un empat al camp de l'Almeria? Serà suficient un empat al camp de l'Almeria? + Serà suficient un empat al camp de l'Almeria? E-mail\n29 maig 2013 2.00 h\nSerà suficient un empat al camp de l'Almeria?\nTébar en el partit d'anada a Montilivi El Punt.\nSerà suficient un empat al camp de l'Almeria? Serà suficient un empat al camp de l'Almeria? Serà suficient un empat al camp de l'Almeria? Serà suficient un empat al camp de l'Almeria? Serà suficient un empat al camp de l'Almeria? E-mail\nNo crec que el Girona en faci prou per pujar a primera de manera directa només empatant amb l'Almeria. Veig el Vila-real molt fort i amb moltes possibilitats d'endur-se els tres punts contra el Barça B, i, si és així, llavors el Girona ja no tindria cap possibilitat en l'última jornada, perquè té el goal-average perdut contra els de la Plana. Diumenge s'ha de guanyar sí o sí. A fer-la grossa, com diu Rubi.\nSeria curiós que, havent perdut amb el Xerez a Montilivi, un empat a Almeria ens mantingués amb possibilitats d'ascens directe, però la combinació és fàcil. Si el Vila-real no pot guanyar el Barça B –el potencial dels blaugrana ho fa possible–, la classificació quedaria com ara. La victòria del Girona contra el Madrid B i un empat entre groguets i andalusos donarien l'ascens directe als gironins.\nCanal: Un any de primera\nCanal: Un any de primera - Pregunta del dia\nEl Punt Avui. Girona 29-05-2013, Pàgina 25\nPredir és incert\nEl MICFootball torna amb més de 300 equips\nEls jugadors inscrits provenen d’uns 30 països\nEl torneig se celebrarà del 12 al 17 d’abril del 2022\nEXENTRENADOR DEL BARÇA I SELECCIONADOR CATALÀ FEMENÍ\nPIVOT DE LA SELECCIÓ ESPANYOLA I DEL FLEURY LOIRET\n“L’objectiu és arribar a la fase final de Granollers”\nEl primer gran repte del solvent Barça de Velasco\nEls penals i Mata acaben per frustrar el Mollerussa\nLa pugna entre França i Noruega en el mundial\nEls reconeixements no s’acaben


Pàrking especial per a caravanes, autocaravanes o remolcables\ncom embarcacions, al costat de l’Aeroport de Girona i de les vies\nprincipals: AP-7, Nacional II i C-25.\nQuin parking necessites?\nUn espai de més de 2.000m² de Places individuals al aire lliure en un\nespai vallat, i amb càmeres i alarmes de seguretat. Accés 24 hores mitjançant\nuna clau que s’ha de recollir a l’edifici principal i tornar sempre que es vol\naccedir al terreny. Des de 40€ al mes.\nMés de 40 places induvials amb possibilitat de\nconnexió a la corrent per a vehicles que necessiten endollar-se.\nAccés 24 hores i 365 dies l’any amb codi secret. Edifici vigilat\namb càmeres i alarmes. Des de 121€ al mes\nA 2 minuts de l’aeroport i de les principals vies\nLloguer de pàrquings anuals per a guardar les seves caravanes, autocaravanes, foodtruck, minivans, motos,… en un espai segur i on poder-hi accedir 24 hores. Guardem els teus vehicles o embarcacions però amb la certesa de que els podràs utilitzar quan vulguis. Els contractes exteriors poden ser anuals o mensuals, els interiors només anuals.\nEns trobaràs molt a prop de Girona, en un punt des d’on pots accedir al es principals carreteres de l’Ap7, C-25 i Nacional II.\nLa seguretat és el més important i per això a banda de les càmeres i alarmes a l’edifici, també comptem amb una empresa de vigilància que dona servei a tot el polígon industrial.\nSi vols guardar tot el que hi ha dins l’autocaravana o caravana, o els seients de la furgoneta, bicicletes.. pots llogar un traster al mateix edifici.\nTraster addicional per guardar les coses


Dotze hores a l'(a)phònica o com passa el temps | Enderrock.cat\nTarta Relena, Menut i Jacquet+Canimas+Mas, el rovell d'un dissabte de canícula a Banyoles\nHelena Morén Alegret | 30/06/2019 a les 20:46h\nArxivat a: Enderrock, crònica, Aphònica, festivals\nTarta Relena a l'(a)phònica | Arxiu (a)phònica\nEl concert a les 12 del migdia del dissabte a Banyoles va ser tot un repte per a les artistes i per a l'auditori que se les mirava, tanmateix la proposta de Tarta Relena va convèncer i la gent es va quedar a escoltar embadalida davant dues veus a qui augurem un futur esplèndid. També va ajudar per al gaudi general el fet que enguany l'organització de l'(a)phònica hagi pensat de posar un tendal per tapar una mica el sol de justícia que queia sobre el públic de l'escenari de l'Espai Eat Art, perquè l'onada de calor d'aquests dies l'hauria deixat impracticable.\nSi unes artistes podien donar sentit a un festival de la veu com és l'(a)phònica, aquestes són les veus de Marta Torrella i Helena Ros, nascudes l'any 1994 i que es coneixen des dels sis anys, cosa que es nota en complicitat i expertesa a l'escenari. Tarta Relena són un duet de veus a capel·la i estan presentant enguany el seu EP editat per Indian Runners, Ora pro nobis (2019).\nEl títol el prenen d'una cançó en llatí que canten a la verge Maria, "Tota pulchra", on el 'prega per nosaltres' manté el to i la solemnitat de la música sacra, però amb posat molt desimbolt. Abillades amb dues mantellines 'falleres', una de blanca i una de negra (gentilesa de l'autora de la portada del CD, Clàudia Torrents), el duet va cantar també aquell "No sap ser feliç" submergit en un to més amniòtic que el de l'autora de la peça "Placenta" del 2009, Maria Coma.\nAra bé, més que temes d'autoria, si ens diguessin que el recital va ser un homenatge als artistes que saben conservar el repertori tradicional, sigui més folk o més sacre, ens ho podríem creure, mirant com miren les ribes musicals del mediterrani on es banyen Tarta Relena: rebetikos amb o sense busuqui a l'ordinador que llança bases, una melodia georgiana on posen un text en llatí perquè els ve de gust la combinació i els escau, cançons sefardites o de morisques collint olives a Jaén, o un copeo mallorquí que repeteix el 'tira-li cosetes'.\nSi canten el 'tan alta com va la lluna' podem recordar Carles Dénia, si s'embranquen en xiprers i melismes, Maria Arnal; si fan la sefardita "Morenica", Rosa Zaragoza o Rusó Sala. A més, Tarta Relena hi afegeixen la gràcia polifonica de les dues veus. Si fan una "Cecilia" de pell de gallina fins a l'abraçada final, vindrà Lídia Pujol com a primer referent. Tarta Relena contagien les músiques que les entusiasmen, com el rebetiko que dediquen al traspassat músic Grigoris Bithikotsis, amb la cançó "Tou Votanikoú".\nNoves veus, Menut\nAmb companys de banda com en Cels a la caixa de ritmes i en Leo a la guitarra, el cantautor Menut presentava el seu disc de debut per gràcia del Premi Joventut del Concurs Sona 9, Terra d'argila (DiscMedi, 2019). La cançó que titula el disc va obrir el recital a l'Ateneu Bar amb aire condicionat. 'Uns canten amb gralles, altres amb guitarró, i a les nits surten les bandes anunciant festa major.'\nMenut és de Móra la Nova, nascut l'any 1993, i el recital va estar dedicat a les víctimes dels recents incendis amb cançons que miren de cuidar el paisatge. A voltes nostàlgic d'un temps en què el seu paisatge no era ple d'abocadors, ni de nuclears, el seu "El canalet" es pot situar entre el "País de l'olivera" de Xavi Sarrià d'Obrint Pas i el "Corriol" de Sanjosex. Aquí, la sensibilitat de Menut és la de qui ha sentit jotes ebrenques de petit i mirava cap als Ports a l'horitzó. La cançó "Què seràs quan siguis gran" li fa dir que ell ja ho ha aconseguit, que és músic, i alhora es posa romàntic a "Vull estar amb tu aquesta nit".\nSol amb la guitarra presenta el poema musicat de Jaume Coll, "Un camí", que recorda Montllor i Raimon. "Cant a un amic meu" acaba la secció acústica del recital, i es presenta més animat a "Arribar a mar". La jota "Cada dia serà estiu" té un sentit vitalista de qui ha cremat una etapa encara amb gran energia, de 'si fas el que t'agrada sentiràs aquesta llibertat que sentíem de petits'. I tanca amb una de les primeres cançons que va fer i que segueix més el públic, "No tinc por", que procura ajudar a fer riure al que estigui trist.\nRetorn de Mas, Canimas i Jacquet\nDel disc Un pam de net (Música Global, 2016) en surt la cançó "Som caminants", que versa 'de galàctics i terrenals camins' i que condueix Eduard Canimas (1955) a l'inici d'aquest recital a tres veus i guitarres que s'han retrobat després de vint anys.\nAmplificades i endollades per l'experiència, les tres veus d'autor cantaven claríssimament 'Venim de lluny, venim de matar i de morir'. Gerard Jacquet (1965) va dir que era el que baixava de més lluny, de Perpinyà, però després van fer broma, que 'la ratlla confon, perquè Solsona és més lluny de distància', va reblar Roger Mas (1975). Jacquet va entonar un cant a la vinya del Rosselló, amb el Canigó i un pou al peu d'un lledoner tan profund o més que la poesia de Josep Sebastià Pons. Canten a tres veus la cançó de Jacquet i seguidament ve "I la pluja es va assecar" de Mas.\nCanimas insisteix a les seves cançons en la importància de l'amor ('em quedo entre el teu sexe i el teu cos, em quedo a fer l'amor'), Jacquet recorda la vida a pagès en una masia aïllada al peu del Canigó a "Vallespir", amb la guitarra elèctrica que es lamenta com un blues. Roger Mas s'encanta 'Mirant el reflex dels teus ulls humits', Canimas s'enlaira i enlaira el públic amb "Merry Christmas" i el seu despert final 'Serem feliços com pardillus (...) i estarem contents o molt contents'. "La plana" busca també el punt d'himne en com mira el sud Jacquet, potser el paisatge com una dona s'emmiralla en Maillol. Mas recorda Josep Pla en una entrevista sobre el caràcter empordanès, i en deia que era una lluita constant entre els vents del nord i del sud, però que el que era clar és que sempre hi havia una 'inestabilidad siempre total', abans d'alçar amunt la seva Oda a Francesc Pujols, que 'donà un respir a la nació'. Canimas fa bategar la guitarra per cantar a 'Quan tu vas néixer...' i la connexió amb la natura que reporta del colibri i la pluja d'estels, connecta perfectament amb "El rei dels verns" de Mas, que a tres veus es fa més impressionant. I 'és el temps temps temps que s'escapa', diu "La tardor" (una tardor tenyida de sentit del pas del temps més agut) de Jacquet.\nI ja als bisos la 'porta de bat a bat' que obre a cada concert Roger Mas aquí en el 'qui torna ja no ets tu' sí que fa aparèixer entre el públic una Míriam Encinas que toca la flauta deliciosament. Asseguda al costat de Rusó Sala, també entre el públic, s'enyora un dia de demà en què recitals d'aquest tipus siguin més habituals als escenaris amb més veus i músiques femenines. Per ara sentim la sensibilitat del "Riu brugent" de Sant Feliu de Pallarols que canta Eduard Canimas a la mort de la mare, entre pescallunes i que parla de les coses que estima, que som aquí 'per aprendre a viure i a morir'. I tanca el luxe de recital, el record al llunyanament traspassat Joan Pau Giner, que va morir en accident però se'l recorda dues dècades després també, i la cançó és dedicada a un altre rossellonès present al públic, l'escriptor Joan-Lluís Lluís, l'himne que clama com 'muntarà, muntarà l'allioli, l'allioli', amb Jacquet de conductor i Mas i Canimas fent cors amb el públic enganxat.\nCanimas, Jacquet i Mas. Foto: Arxiu Aphònica\nLa Tirona amb més saudade\nUn escenari estrella de l'(a)phònica és el recorregut amb la barca Tirona per l'estany de Banyoles. Dissabte va tenir el plaer de fer-hi un concert el contrabaixista, cantant i compositor portuguès Jorge Da Rocha. Amb la seva veu i contrabaix va començar cantant Zeca Afonso i el seu 'cuando un hombre se pone a pensar'. El riu de Jean Renoir pot venir al cap escoltant mentre l'aigua corre sota la Tirona i Da Rocha canta el seu tema original "Birth Song" i després canta a la saudade del mar de Portugal, que aquí convida a imaginar des de l'estany, però assegura que la profunditat de l'Atlàntic no hi és i penso que aquí hi és més en les muntanyes blaves volcàniques de l'horitzó o en el mateix estany que va acollir mastodonts a l'època del quaternari europeu, com havia comentat Josep Pla a De l'Empordanet a Perpinyà. "Your skin" és música de mida humana que desperta cors entre el públic (i qui sap si amanseix també els mosquits o aquests són benèvols). Da Rocha fa propaganda del video creat per Cero en conducta de la cançó "Fear" i després entona una "Simple cançao" i seguirà fent que la 'water flows' amb les seves bases. El seu comiat és per la seva casa actual al barri del "Raval" barceloní, un món ampli per algú que provenia d'un poblet. Dos discos, un de versions que no atacat, i un segon amb més temes propis com els que ha tocat, són les seves cartes de presentació.\nPau Vallvè per la vida\nDisc vitalista, Life vest under your seat (autoeditat, 2019), canta que 'Cada deu anys diuen que es renoven totes les cèl·lules del cos' i s'ho creu. Per primer cop Pau Vallvé (1981) tocava cançons pròpies en un gran escenari de l'(a)phònica acompanyat de l'argentí Dario al baix i teclats i llums i Víctor Garcia a la bateria. Vallvé assegura que si una cosa voldria és parar el temps, i s'instal·la en la ironia sobre les queixes que planen arreu de l'això és d'adolescent ja se't passarà i espeta que els bombin a tots quan algú li diu que 'això és un hobby i no una professió'. Perquè la de músic és una vocació de debò, i ell la defensa amb por també, com a l'antiga "Encara no", ara lenta, ara accelerada.\nA "Life vest under your seat" assegura que 'no et donaran cap trofeu' i que ja pot venir, "Que vingui l'hivern" (estem preparats), la versió del disc en directe que es troba només en versió digital i que fa l'aclucada d'ull final a la sintonia del Temps de TV3. Desplegament de pedaleres i "Començar de nou". Dedicar una cançó a la neboda fillola (que 'per la vida val la pena lluitar') i deixar cantar "Un sol radiant" al cor femení de l'institut Brugulat, deixant ben entès que 'tot pot ser per fi pel costat clar', com les veus d'elles a soles. I Pau Vallvé es dona el luxe de cantar sol i assegurar que li 'queden lluny tots els dies grisos...', gràcies al poder de la música que el va atrapar ja fa molts anys.\nI encara va haver-hi més arguments i cançons atemporals que es vestien amb nous trajos per seguir transmetent amb força emocions perennes. Com Una Ilíada recitada per l'actor Eduard Farelo en versió contemporània de Lisa Peterson i Denis O'Hare, o els covers dels novaiorquesos Brass Against, per primer cop a l'estat espanyol presentant la seva proposta de rock i hip-hop passada pel sedàs d'una esplèndida brass band, amb veu i trombó femenines.\nLa música també atura per uns instants el pas del temps al Refugi de Marc Parrot, que després del seu pas pel MMVV el passat setembre ara s'ha instal·lat amb la seva iurta dins el Monestir de Sant Esteve i la seva frescor de parets amples de pedra, en quatre passis (eren tres i l'èxit n'ha fet obrir un passi més aquest diumenge) a Banyoles. I encara Parrot viatjarà al Grec de Barcelona, i ja serem a juliol.


Pentti Saarikoski - Viquipèdia, l'enciclopèdia lliure\n(fi) Pentti Ilmari Saarikoski\n2 setembre 1937\nDistricte de Pitkyarantsky actual (República de Carèlia)\n24 agost 1983 (45 anys)\nMonestir de Valamon luostari, Heinävesi\nTuula Saarikoski (1958–1964)\nTuula-Liina Varis (1967–1975)\nMia Berner (1975–1983)\n(1974) Aleksis Kivi Award\n(1973) Medalla Pro Finlàndia\n(1965) Mikael Agricola Prize\n(1959) Kalevi Jäntti Award\nPentti Saarikoski (Impilahti, actual República de Carèlia 2 de setembre de, 1937 - Joensuu 24 d'agost 1983) va ser un dels poetes més importants en l'escena literària de Finlàndia durant els anys 1960 i 1970. Va estudiar literatura grega i romana a la Universitat de Hèlsinki (1954) però mai va obtenir la titolació per causa de la seva fòbia als exàmens.\nLa seva obra comprèn poesia i traduccions, va traduir més de setanta llibres, d'autors com John Osborne, J.D.Salinger, Italo Calvino, Henry Miller, Roald Dahl, Saul Bellow, i Anaïs Nin, clàssics com l'Odissea d'Homer i l'Ulisses de James Joyce. A Finlàndia va obtenir nombrosos premis literàris com a escriptor, poeta i traductor.\nD'acord amb Saarikoski, fou l'única persona al món que va traduir tant l'Odissea d'Homer i l'Ulisses de Joyce; una declaració que probablement és certa fins i tot avui dia. D'altra banda, només va trigar dos anys per traslladar l'Odissea d'Homer a partir de l'edició de Victor Bérard  Altres traduccions notables foren la poètica d'Aristòtil i El vigilant en el camp de sègol de J.D. Salinger.\nSaarikoski està enterrat a Heinävesi al cementiri del monestir de Valamon luostari.\nSaarikoski a la dreta\nEl primer text de Saarikoski fou Mitä tapahtuu todella? (El que realment està passant?) publicat el 1962 amb gran èxit de crítica i públic. Es tractava d'una col·lecció de poemes que va anunciar una nova era en la cultura finlandesa, establint les bases de l'anomenada Poesia participativa, un corrent que deia que els poetes havien de participar en la política a través del seu treball. De fet, alguns dels poemes que apareixen a la col·lecció tenen un to polític clar, mentre que en la dècada de 1950, l'època de l'avantguarda finesa, els poemes eren més propers a l'art per l'art. Mitä tapahtuu todella? també mostra un marcat canvi en l'estil del poeta. Els seus primers treballs Runoja (Poemes) i Toisia Runoja (Altres poemes), tots dos publicats el 1958, encara no formaven part de l'anomenada "poesia participativa" o "poesia democràtica", com el mateix poeta va anomenar al seu estil. En el seu lloc, es distingeixen per les seves referències a l'antiguitat grega, mentre que l'estil general era modern, cosa que ha portat els crítics literaris a dir que les primeres obres de Saarikoski formen el seu "període grec". L'interès de Saarikoski pel grec va començar molt d'hora. De fet, va estudiar grec i la literatura grega a la Universitat de Hèlsinki, a la dècada de 1950, tot i que mai va rebre el grau.\nDurant la dècada de 1970 Saarikoski va continuar publicant col·leccions de poemes. La seva admiració pel filòsof grec Heràclit el va fer adopatar el seu mateix pseudònim, l'obscur (Hämärä, en finès). Saarikoski va començar a enfosquir els seus poemes de manera intencional i titulà una de les seves col·leccions Hämärän Tanssit (Danses del Fosc), que és una referència a Heràclit. Si bé algunes de les seves obres, especialment des de finals de la dècada de 1960 havien tingut una recepció negativa dels crítics, les seves últimes tres col·leccions de poemes que formen la "Tiarnia-trilogy" (1977, 1980, 1983) són vistos sovint com el segon cim artístic de la seva carrera. Van ser escrites a Suècia on Saarikoski vivia amb la seva última esposa Mia Berner. Aquestes obres reflecteixen el pessimisme cap a la societat tecnocràtica que persegueix dissuadir la participació social dels ciutadans. Totes les obres inclouen una paraula "dansa" al títol i es refereix a una forma de resistència social.\nSaarikoski també va escriure columnes sota el pseudònim "Nenä" (nas"). Les seves columnes satirizen l'església, l'exèrcit, la política i, en definitiva, el conservadorisme.\nEntre 1963 i 1967 va ser l'editor de la revista "Aikalainen".\nSaarikoski era una conegut celebritat a Finlàndia a causa de la seva controvertida vida personal. Era un comunista entusiasta, es va casar quatre vegades i es va convertir en un addicte a l'alcohol. Saarikoski mateix va dir: "Em guanyo vida amb la ficció perquè podria ser de veritat". En una entrevista, La filla de Saarikoski, Helena Saarikoski, va declarar que el seu pare era un excel·lent exemple d'un europeu bohemi, i com a tal va ajudar a establir una imatge d'un intel·lectual modern a Finlàndia.\nTiarnia-Trilogie, 1977, 1980, 1983\n↑ 1,0 1,1 1,2 Sjöblom, Tomas. «A Bohemian poet and Traslator» (en anglès), 2014. [Consulta: juny 2016].\n↑ «Penti Saarikoski (1937-1983)» (en anglès). [Consulta: juny 2015].\n↑ Liukkonen, Petri. «Pentti Saarikoski». Finland: Kuusankoski Public Library.\n↑ Kansakunnan perilliset, Part 23: Pentti Saarikoski, By Mirja Pyykkö, YLE, TV1, broadcast 6.3.2006\nObtingut de «https://ca.wikipedia.org/w/index.php?title=Pentti_Saarikoski&oldid=21664727»\nLa pàgina va ser modificada per darrera vegada el 11 ago 2019 a les 20:17.


Mapatge d'ocells de Sarrià - Mapa Barcelona + Sostenible\nRuta per conèixer els ocells de Sarrià.\nEns trobem a la porta de Vil·la Cecília, com havíem convocat.\nEnric ens explica que a la península Ibèrica és molt rica en biodiversitat. Hi ha unes cinc-centes espècies d’ocells, a Barcelona, unes dues-centes i ens proposavem de veure unes vint. N’hem vist vint-i-quatre. [segueix]\nJardins de la Vil·la Cecília\nParc de Joan Reventós\nx 0 x 1 x 3 x 6\nCarrer d'Eduardo Conde, 22-42\nx 0 x 1 x 2 x 5\nCarrer del General Vives, 8-14\nx 0 x 2 x 0 x 2


Chris Paul, d'ajudant de gasoliner a MVP de l'All-Star\nÀLEX GOZALBO Barcelona. Actualitzada el 19/02/2013 00:00\n260x366 El base Chris Paul es va convertir en el gran protagonista de l'All-Star. / LUCY NICHOLSON / REUTERS El base Chris Paul es va convertir en el gran protagonista de l'All-Star. / LUCY NICHOLSON / REUTERS\nLa Conferència Oest es va endur l'All-Star (143-138) per tercer any consecutiu en un partit d'exhibició en què Chris Paul es va convertir en el gran protagonista. El base de 27 anys, que va ser escollir millor jugador (MVP) per davant de Kevin Durant, va sumar 20 punts i 15 assistències a Houston, on els aficionats es van distreure amb un espectacle frugal que no passarà a la història.\nLa història de Chris Paul es va començar a escriure quan el jugador era un marrec i ajudava el seu avi a Jones Chevron, la primera benzinera regentada per un afroamericà que es va obrir a l'estat de Carolina del Nord. "Els meus pares es van preocupar molt per mi, però qui realment em va ensenyar els valors de la vida va ser el meu avi. Ell em va ensenyar a treballar molt, a matinar i a passar hores i hores d'esforç amb un somriure", recorda el jugador, que la nit de diumenge a dilluns va protagonitzar un partit perfecte al Toyota Center, on al final no hi va haver sorpresa i Michael Jordan, que celebrava el 50è aniversari, no va reaparèixer.\nDavid Stern, comissionat de la NBA, va vetar fa poc més d'un any el traspàs de Chris Paul als Lakers per mantenir la igualtat en la competició. El base va acabar jugant a l'altre equip de Los Angeles, els Clippers, una franquícia que aquesta temporada suma 14 victòries més que el seu veí a l'Staples Center.


Xavi González | CONJUNT ATRIA\nEl setembre del 2010 vaig començar a estudiar el Cicle Formatiu de Tècnic d’Imatge amb la intenció de dedicar-me a la fotografia esportiva. Dos anys després, uns mesos després d’acabar-lo, vaig entrar al rodatge d’un llargmetratge com a auxiliar de producció. A partir d’aquí vaig anar coneixent gent de la indústria del cinema i poc a poc vaig aconseguir saltar del departament de producció al de càmera i llums.\nAra treballo habitualment de tècnic d’il·luminació (elèctric) en publicitat, cinema i tot tipus de produccions audiovisual i com a operador de càmera o fins i tot director de fotografia en produccions més petites.\nEntre l’octubre del 2014 i el juny del 2015 vaig realitzar un curs de Direcció Cinematogràfica a l’escola Estudio de Cine de Barcelona i el juliol del 2015 vaig assistir a la cinquena edició del “Terre di Cinema International CineCampus”, un curs de dues setmanes a Sicília sobre Direcció de Fotografia amb altres joves estudiants de cinema de tot el món.\nTambé m’agrada escriure i dirigir de tant en tant. He fet algunes petites peces d’animació stop motion i el maig passat vaig dirigir el meu primer curt de ficció.\nPer a més informació: www.xgmargalef.wordpress.com


Aragonés: «El descans ens ha perjudicat»\nEl tècnic del Mallorca confia que els seus jugadors hagin tingut cura durant les vacances\nAragonés reuní els jugadors abans de començar la sessió.\nEl Reial Mallorca tornà ahir a la feina després de gaudir de les vacances de Nadal. L'absència fou la del migcampista argentí Ariel Ibagaza, que va perdre l'enllaç aeri amb Palma per problemes meteorològics. Els futbolistes foren citats per Luis Aragonés a les deu del dematí a les instal·lacions de Son Bibiloni. El tècnic madrileny té previst realitzar una minipretemporada aquests dies, que consistirà en dobles sessions diàries, per tal de recuperar el to físic i el ritme de joc de cara al compromís de la Copa del Rei contra el Xerez, el dia 3 de gener, i el primer partit de Lliga de l'any 2001, el dia 7 contra el Rayo Vallecano.\nLa importància que ha donat Luis Aragonés a aquests primers entrenaments després del descans nadalenc és tal que ahir concentrà per dinar els seus jugadors després de la primera sessió. El capvespre realitzaren el segon entrenament. A més, el tècnic vermellenc, tot i confirmà que no concentrarà els seus jugadors la nit de cap d'any, si que informà que el dia 1 de gener a les onze del dematí hi haurà sessió prepartòria.\n«He vist molt bé els jugadors, amb molt bona predisposició per a la feina, com jo», va dir Aragonés en comentar les seves impressions sobre l'estat físic de la plantilla després del descans nadalenc. «Estic convençut que els jugadors han pres les mesures necessàries per mantenir el to físic en aquestes festes; són professionals i saben el que han de fer. Si algú les ha incomplert es notarà de seguida i, a més jo no som policia per vigilar els futbolistes, sinó entrenador», va afegir.\nDe qualsevol forma, Aragonés no es mostra gens content per aquesta aturada que ha patit la Lliga per les fetes de Nadal. El tècnic del Mallorca considera que «especialment a nosaltres, aquest descans per les festes ens ha perjudicat molt, ja que estaven en una molt bona línia de joc i de resultats i ara ens costarà tornar a agafar aquest ritme».


El nostre equip - Kids&Us Mollet del Vallès\nL'Adrián va començar com a teacher l'any 2015 fent classes de Marcia, Pam&Paul, Ben&Brenda i Animal Planet 1. Posteriorment va fer de coordinador acadèmic durant 3 anys i en l'actualitat és el director del centre de Mollet.\nLa Maria és la coordinadora acadèmica del nostre centre. Va començar la seva experiència a Kids&Us ja fa uns anys en una altra comunitat autònoma. Estem molt contents de tenir-la al nostre equip.\nLa Clàudia és la nostra teacher de Babies, Sam i Oliver. Forma part de la nostra família des de l'any 2014. Va estudiar Traducció i li encanta treballar amb els més petits.\nLa Queralt va començar a treballar amb nosaltres l'any 2016. Tot i que li encanta ser professora de totes les edats, aquest any ho és dels cursos d'Animal Planet 1 i Fairy Tales 2.\nLa Catalina és professora d'Animal Planet 1, Fairy Tales 1 i Fairy Tales 2.\nLa Mariona és professora de Kids, concretament dels cursos de Sam, Emma, Pam&Paul i Ben&Brenda. Aquest és el seu primer any com a professora de Kids&Us.\nL'Angie va començar a treballar amb nosaltres com a professora d'extraescolars l'any 2019. Aquest curs és professora d'Animal planet 2 i Fairy Tales 1.\nEl Marcos es va incorporar al nostre equip a l'inici de curs com a professor de T&T.\nL'Eduardo és professor de T&T. Quan va començar a treballar amb nosaltres acabava d'aterrar dels Estats Units. Li encanta treballar amb els més grans de la nostra casa.\nLa Gemma treballa amb nosaltres des de l'any 2018. Aquest curs és professora d'Emma i Marcia.\nL'Ana fa més de tres anys que forma part del nostre equip. Aquest curs és professora de Kids i T&T.


Podem demana la creació d'una brigada de neteja forestal| ARA Multimèdia\nPodem demana la creació d'una brigada de neteja forestal\nLa cobertura forestal suposa el 63,61% del terme municipal d'Alcoi.\nDacord amb la petició de Podem, la brigada haurà de reservar un percentatge de contractacions per a persones desocupades, priritzant la incorporació professionals en la matèria.\nLa formació morada sol·licitarà al govern municipal la creació d'una brigada permanent de neteja i manteniment forestal per al terme municipal d’Alcoi.\nD'acord amb la petició de Podem, la brigada haurà de reservar un percentatge de contractacions per a persones desocupades, prioritzant la incorporació de professionals en la matèria (tècnics i enginyers forestals).\nCom afirma el regidor morat Aaron Santamaria, "és una proposta de caràcter ambiental, però en la que també s'ha volgut incloure la perspectiva social per facilitar l'accés al món laboral d'algunes persones amb dificultats per fer-ho". A banda demanaran l'elaboració d'un informe per a la detecció de riscos en el qual es reflectisquen les zones que precisen una actuació més urgent.\n"La falta de prevenció suposa a curt termini una posterior despesa incalculable en extinció i, al mateix temps, posar en risc els nostres paratges naturals, la biodiversitat i la riquesa, tant natural com econòmica que generen. Per tant, és necessari que hi haja un manteniment permanent de bosc baix, franges de seguretat entre la zona boscosa i els habitatges, pistes forestals, entre altres mesures", finalitza Santamaria.\nS'ultima la cessió de terrenys per al futur parc forestal de bombers\nLa Conselleria podria estar construint una pista forestal il·legal a la Font Roja


Comença el Campus Virtual del nou programa «Generació docents»\n40 estudiants d'Educació Infantil i Primària participen en aquesta formació online que forma part del nou projecte que ha llançat la Fundació Princesa de Girona orientat al desenvolupament professional de futurs docents\nLa formació inicial docent que ofereixen les universitats amplia els seus efectes quan ve acompanyada de bons períodes de pràctiques en escoles.\n«Generació docents» és un programa que ofereix als que seran en breu docents novells estades en escoles rurals acompanyades d’una formació intensiva en coneixements i competències per desenvolupar la seva funció des d’una perspectiva globalitzadora, transversal i multigrau, compromesa amb les característiques de l’actual societat digital i amb implicació en el territori.\nL’escola rural és un bon espai per aprendre amb la pràctica i de la pràctica aspectes clau de la professió. S’hi aprèn a focalitzar l’activitat docent en funció de l’aprenentatge de l’alumnat; a flexibilitzar el currículum i adaptar els continguts d’aprenentatge bàsics al moment evolutiu de cada alumne i alumna i a potenciar les capacitats i interessos singulars de cada un d’ells i elles. El coneixement pràctic que pot aprendre un futur docent a l’escola rural i que «Generació docents» propícia li permetrà iniciar la seva futura professió amb més confiança i compromís social.\nLa Fundació Princesa de Girona llança la primera edició de «Generació docents», un nou programa orientat al desenvolupament professional de futurs docents, centrant així l’activitat de la seva àrea educativa en una acció directa als joves mestres. Per a aquest primer curs s’han seleccionat 30 joves de 12 comunitats autònomes perquè realitzin les seves pràctiques en una escola rural de referència, amb la finalitat que esdevinguin docents transformadors, amb capacitat per innovar i generar solucions als grans reptes educatius. Després d’una formació preparatòria d’alt nivell, les pràctiques es realitzaran en centres educatius d’Aragó, Extremadura i Galícia.\nPrograma «Programa del Campus Virtual».pdf


Com ens podeu conèixer? - Escola Pia Nostra Senyora\nPàgina inicial|BATXILLERAT, ESO, FP, HOME|Com ens podeu conèixer?\nSessions informatives periòdiques d’ESO i Batxillerat virtuals a càrrec dels directors pedagògics de cada etapa.\nCal que feu inscripció prèvia i uns dies abans us enviarem l’enllaç a la connexió. Hem habilitat xat de preguntes.\nESO: 10 de febrer a les 19h\nBatx: 11 de febrer a les 18.30h\nEntrevistes personals, virtuals, telefòniques o presencials, amb els directors pedagògics d’ESO, Batxillerat i FP.\nCal que truqueu a l’escola per demanar cita prèvia 934881166


Els dies 24 i 31, sense activitat Foto: UdL\nLa Universitat de Lleida (UdL) tanca les seues portes al públic durant quinze dies aquest Nadal per estalviar uns 66.500 euros (40.000€ en energia, 25.000 en neteja i 1.500 en comunicacions), una quantitat similar a l'assolida durant el mateix període de l'any 2014, segons el vicerector de Campus, Jesús Avilla. La majoria d'edificis suspendran la seua activitat quotidiana entre els dies 23 de desembre i 6 de gener, ambdós inclosos, mantenint un servei de seguretat les 24 hores en tots els campus.\nEl Registre General de la UdL funcionarà els dies de serveis mínims, de 9.00h a 14.00h, a la planta baixa del Rectorat. Així mateix, mantenen la seua activitat l'edifici CREA i la consergeria de l'Edifici Polivalent, al campus de Cappont; l'estabulari i la Unitat docent de la Facultat de Medicina a l'Hospital Universitari Arnau de Vilanova i l'edifici de Biomedicina 1, que acull l'Institut de Recerca Biomèdica de Lleida.


Fil i agulla - Altaveu el diari digital d'Andorra\n29/03/2020 (13:00 CET)\nHaig de contribuir d'alguna manera i des d'una professió que sembla prescindible en temps de pandèmia, però que pot arribar a ser important en un escenari que implica confinament i hores mortes, perquè la quarantena pugui ser més alegre per als lectors. Ho intento ajuntant lletres.\nEm repeteixo aquesta frase com si fos un mantra tibetà perquè, en realitat i per altres coses, sóc malapte i graponer. Ara es necessiten moltes mans i, en aquests moments, només les puc fer servir per aplaudir i per escriure. Per res més. Era un desastre en treballs manuals, que vaig suspendre cada curs fins que em van aprovar per avorriment quan ja portava acumulats els de dos o tres cursos. En algun viatge se m'ha descosit la vora dels pantalons i l'he hagut de reparar amb cinta adhesiva.\nNo deixa de ser curiós, que al final, el que més es necessiti sigui el més bàsic; fil, agulla i un tros de tela. Just el que hi havia al costurer de qualsevol casa. Estava convençut que ho tenia tot controlat perquè a la butxaca de la jaqueta portava un mòbil amb tota la informació. I de tant WhatsApp, Skype, Google Duo i Zoom m'he oblidat de les coses més elementals, que han tornat per reclamar el seu lloc.\nLes mascaretes d'aquest exèrcit que coordina el conseller socialdemòcrata Roger Padreny són, en aquests moments una peça d'alta costura. Una joia. Com poder sortir al carrer. Si algú em pregunta on vaig, li dic que aniré a escriure un article que no sé si servirà per a alguna cosa. Almenys per explicar que hi ha uns veïns al balcó de davant, Xibeca en mà, que increpen a tothom que passa. Algun dia ho poden fer també amb algun nen o nena autista que necessitin sortir a caminar. I després de cridar quatre barbaritats se n'aniran a dins amb la satisfacció del beure complert.


Jepun Bali Homestay Padang Padang Bali Indonèsia - Ofertes d'hotels amb els MILLORS DESCOMPTES EN LÍNIA\nEstàndard amb ventilador - llit Doble - Llit\nJalan Labuansait 10, Uluwatu, Bali, Indonèsia, 80361 - Veure al mapa\nEstàndard amb ventilador - llit Doble (Standard Fan - Double Bed)\nEstàndard amb ventilador - 2 llits individuals (Standard Fan - Twin Bed)\nTé alguna pregunta per a Jepun Bali Homestay Padang Padang?\nCasa de 180 m2 amb 1 habitació i 1 bany privat a Jimbaran\nMés informació sobre Jepun Bali Homestay Padang Padang\nRenovat l'any , el Jepun Bali Homestay Padang Padang garanteix els seus hostes una estada plaentera a Bali tant per negocis com per oci. Ubicat a només del centre de la ciutat i a de l'aeroport, aquest allotjament de 2 estrelles atreu nombrosos viatgers cada any. Gàcies a la seva bona ubicació, des de l'allotjament es pot accedir fàcilment a les visites obligades de la ciutat.\nLes instal.lacions i els serveis que proveeix Jepun Bali Homestay Padang Padang asseguren una estada plaentera als seus clients. Els clients de l'hotel poden gaudir de Wi-Fi gratuït en totes les habitacions, seguretat 24 hores, servei de neteja diari, Zones públiques amb Wi-Fi, aparcament de cotxes.\nLes instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb penjador de roba, mirall, tovalloles, accés a internet (sense fils), habitacions per a no fumadors a cada habitació. Les instal.lacions d'oci de l'hotel, que inclouen jardí, esports d'aigua (no motoritzats) estan dissenyades per escapar i relaxar-se. Gaudeixi d'incomparable serveis i d'una localització de prestigi a Jepun Bali Homestay Padang Padang.\nTemple Uluwatu - 1,97 km\nPlatja Kuta - 13,33 km\nTemple Tanah Lot - 21,87 km\nPlatja Punta Blava - 790 m\nPlatja Padang Padang - 910 m\nPoema Bali - 1,84 km\nPlatja Uluwatu - 2,05 km\nBingin Beach - 2,07 km\nPlatja Dreamland - 2,82 km\nGolf New Kuta - 3,38 km\nNew Kuta Green Park - 3,59 km\nPlatja Balangan - 3,93 km\nEstàndard amb ventilador - 2 llits individuals\nThere was no toilet paper in the room, very dirty floors, no AC only fan, not in the easiest location to the beach but there is a cafe nearby. Very nice hosts but you get what you pay for, it was very filthy.


Darrera actualització el Divendres, 28 juny 2019 12:45 | | | Vist: 346\n2 1 Activitats d’aplicació: Exercici Exercici pràctic sobre el temari d’algunes lliçons. Es realitzarà a l’aula amb preavís. Individual SÍ 20%\n3 1 Classes expositives Els alumnes fan una exposició d’un tema a escollir entre diverses propostes del professor. Han d’entregar el PowerPoint realitzat, mínim 24 hores abans. Grupal (4 membres) SÍ 25%\nExamen tipus test que, excepcionalment, estarà format per 20 preguntes practiques i teòriques. Els alumnes hauran de realitzar càlculs per respondre correctament algunes d’elles. El document amb les anotacions es lliurarà juntament amb el full de respostes.\nLes respostes tindran els següents valors: resposta correcta, 1 punt; resposta incorrecta resta 0.25; resposta en blanc, 0 punts. Només hi ha una resposta correcta possible.\nEls alumnes hauran d’escollir un tema dels que consta en el programa acadèmic i complementar-lo amb un cas pràctic d’una empresa. L’alumne mitjançant el cas pràctic anirà relacionant els conceptes teòrics del tema escollits i d’altres que consideri oportú. Els treball el lliurarà l’alumne els mateix dia que realitzarà l’examen. Extensió del treball de 10 a 15 pàgines, sense tenir en compte els annexos.\nEls alumnes hauran d’escollir un tema dels que consta en el programa acadèmic i complementar-lo amb un cas pràctic d’una empresa. L’alumne mitjançant el cas pràctic anirà relacionant els conceptes teòrics del tema escollits i d’altres que consideri oportú. Els treball el lliurarà l’alumne via Moodle i email (pdf o Word) el mateix dia que realitzarà l’examen. Extensió del treball de 10 a 15 pàgines, sense tenir en compte els annexos.


Avís legal | besalugestio.cat\nEl lloc web i el domini besalugestio.cat, amb NIF 79295204J i domicili al carrer Ganganell, 46, 1r, de Besalú (CP 17850), besalugestio@besalu.cat\nEls drets sobre els continguts d’aquest lloc, incloent-hi els textos, imatges, dissenys gràfics, marques i altres signes distintius (en endavant els continguts), pertanyen a Besalú Gestió o a tercers que n’han autoritzat el seu ús. Besalú Gestió presenta aquests continguts per a informar dels seus serveis i productes. Besalú Gestió autoritza la utilització dels continguts per a usos no comercials sempre i quan s’indiqui de forma clara la font. Si els continguts s’utilitzen en entorns web caldrà incloure un enllaç a la pàgina d’inici del lloc web http://www.besalugestio.cat . Besalú Gestió es reserva el dret a iniciar les accions legals oportunes en defensa dels seus drets de propietat in-tel·lectual o industrial.\nNo s’autoritzen presentacions dels continguts d’aquest lloc en una finestra aliena a http://www.besalugestio.cat (framing).\nTot i que Besalú Gestió actua amb el màxim de diligència possible, es pot donar el cas que alguna dada o informació no estigui del tot actualitzada en el moment que l’usuari del lloc web el consulti. Per això Besalú Gestió manifesta que les referències de les creacions, productes i serveis que es presenten en el seu lloc web tenen una funció orientativa i no obliguen a Besalú Gestió fins a la contractació expressa d’una comanda.\nBesalú Gestió es reserva el dret a modificar unilateralment, en qualsevol moment i sen-se avís previ, la presentació, configuració i continguts del web.\nBesalú Gestió no serà responsable de la informació que es pugui obtenir a través d’enllaços inclosos en el lloc.


L'IGNORANT IGNORAT: AMNISTIA FISCAL\nEntenem la situació? Hi ha un segrest. L’estat nega qualsevol pagament per alliberar el segrestat del segrestador. El temps passa i la desesperació és cada cop més sagnant. L’estat continua desplegant les seves forces per atrapar al delinqüent però no pot anunciar el retorn de l’afectat. Quan la pistola ja mira cap a la templa dels governants, en una situació crítica, s’acaba pagant per no haver de lamentar morts.\nL’amnistia fiscal proposada pel govern espanyol contra el segrest dels milions de diner negra, és com un pagament als segrestadors de part de la recaptació pública, davant la impossibilitat d’atrapar-los, la situació de desfici enfront la crisi actual i per no haver de lamentar una pujada de l’IVA què acabaria d’ofegar unes economies familiars en perill de mort.\nUna mesura econòmica aplicada anteriorment, de possible comprensió pràctica i impossible enteniment moral i ètic. El delinqüent gaudirà de prebendes fiscals mentre els altres veuen com son constants els augments de les taxes impositives o les retallades de retribucions.\nEls diners que la mesura farà emergir poden ser importants però el descrèdit al compliment de les obligacions també. Aquesta mesura premia a l’infractor, i si el missatge acaba calant, demà seran més què ahir. No ens podem permetre un país de beneficis pels delinqüents de coll blanc i diner negre i pèrdues pels ciutadans de forat negre a les butxaques i diners blancs.\nEl govern m’està dient què amagant els guanys durant un temps arribarà la recompensa? Doncs apuntat. Esperaré a una propera amnistia per declarar-los. Però jo sóc com la majoria, no crec que arribi a fer bossa suficient per amagar res. Ara bé, seria just que em fessin la devolució de la diferencia del que he estat pagant.\nGràcies senyor Rajoy. Aquesta amnistia fiscal és una vergonya, però li quedo agraït per fer-me adonar que sóc un burro desgraciat, això si responsable amb les meves obligacions. Té collons!\nAhir els diners eren els segrestats; avui ha estat segrestada l'honestedat, la transparència i la responsabilitat. I el que sempre queda segrestat és la igualtat d’oportunitats davant la justícia.\nPublicat per L'ignorant ignorat a 10:27\nEtiquetes de comentaris: Aministia fiscal, hisenda, impost, impostos, Rajoy


Control d'animals de companyia i plagues urbanes a la Garrotxa i Olot\nUna de les principals tasques del Consorci SIGMA pel que fa al control d’animals a la Garrotxa és la recollida i custòdia dels animals de companyia que es perden o són abandonats fins al seu retorn al propietari o bé fins a donar-los en adopció. També, en col·laboració amb la ciutadania, es du a terme el control de colònies de gats rodamón.\nPer altra banda, el SIGMA col·labora amb els ajuntaments per mantenir actualitzats els censos municipals d’animals de companyia i a més, a Olot, en tramita les llicències per a la tinença de gossos potencialment perillosos.\nTambé realitza actuacions de control de plagues urbanes en espais i edificis públics d’aquelles espècies animals que poden generar danys i riscos per a la salut de les persones com rosegadors, insectes, aus urbanes tipus coloms o gavians i altres plagues emergents.\nLa normativa vigent sobre la tinença de gossos considerats potencialment perillosos en regula la seva tinença i conducció per espais públics per poder garantir la seguretat dels ciutadans i ciutadanes i la d’altres animals. En concret, obliga als seus propietaris i a les persones que els condueixen per espais públics a disposar d’una llicència administrativa municipal que cal renovar cada 5 anys. La llicència s’ha de sol·licitar al propi ajuntament. Municipis de la Garrotxa Si ets d’Olot has de fer la sol·licitud a través de l’Oficina d’Atenció al Ciutadà (OAC), situada al mateix Ajuntament, al Passeig Ramon Guillamet número 10. L’horari de l’OAC és de dilluns a dijous de 8 del matí a les 6 de la tarda i el divendres de 8 del matí a 3/4 de 3 del migdia. Catàleg de tràmits de l’Ajuntament d’Olot.\nDocumentació necessària per a demanar la llicència:\nFotocòpia de la cartilla de l’animal on consta el registre de cens i el xip identificador.\nFotocòpia de la pòlissa d’assegurança de responsabilitat civil amb una cobertura no inferior a 150.253€ (cal que a la pòlissa hi indiqui el número de xip del gos).\nFotocòpia del rebut acreditatiu del pagament de l’assegurança.\nCertificat de capacitat física i aptitud psicològica. Aquest certificat l’emetrà un centre de reconeixement mèdic degudament autoritzat pel Departament de Sanitat i Seguretat Social (com els autoritzats per a l’obtenció o revisió de permisos de conduir o d’armes).\nCertificat negatiu d’antecedents penals d’acord amb l’article 3 del Reial Decret 287/2002, de 22 de març. Aquest certificat es pot demanar des de l’ajuntament.\nDeclaració del sol·licitant de no haver rebut cap de les sancions administratives accessòries per infraccions greus o molt greus previstes a la Llei 50/1999, de 23 de desembre, sobre règim jurídic de la tinença d’animals potencialment perillosos. El model de la declaració es pot obtenir a l’ajuntament.\nDescripció de les mesures de seguretat del lloc on habita l’animal.\nD’acord amb la normativa catalana, tenen la consideració de gossos potencialment perillosos els que presentin una o més d’una de les circumstàncies següents: a) Gossos que han tingut episodis d’agressions a persones o a altres gossos. b) Gossos que han estat ensinistrats per a l’atac i la defensa. c) Gossos que pertanyen a una de les races següents o als seus encreuaments:\nStaffordshire bullterrier (també conegut com a staff anglès; origen: Anglaterra)\nTerrier staffordshire americà (també conegut com a am staff; origen: EUA)\nEls gossos, els gats i les fures han d’estar inscrits al cens d’animals de companyia de l’Ajuntament del municipi on resideixin habitualment. Prèviament a la inscripció de l’animal en el cens municipal, cal dur-lo al veterinari per tal que l’identifiqui amb la implantació d’un microxip.\nLa inscripció de l’animal en el registre s’ha de fer en el termini de tres mesos comptats a partir de la data de naixement, o de 30 dies des de la data d’adquisició, el canvi de residència, la mort de l’animal o la modificació d’altres dades incloses en el cens per comunicar-ho al Registre censal.\nSi ets d’Olot has d’anar a censar el teu animal a l’Oficina d’Atenció al Ciutadà (OAC), de l’Ajuntament.\nEl seu horari és de dilluns a dijous de 8 del matí a les 6 de la tarda i el divendres de 8 del matí a 3/4 de 3 del migdia.\nTambé pots venir al SIGMA.\nPer la resta de municipis de la Garrotxa, cal posar-se en contacte amb el propi ajuntament. Municipis de la Garrotxa.\nInformació sobre el servei de recollida i custòdia d'animals de companyia\nEl servei públic de Recollida i custodia d’animals de companyia de la Garrotxa desenvolupa les següents tasques:\nRecollida i manteniment fins el retorn al propietari, l’adopció, el sacrifici o el control adequat dels animals abandonats, perduts i ensalvatgits a la comarca de la Garrotxa.\nExplotació del centre comarcal de recollida i custòdia d’animals de companyia amb l’objectiu de garantir el benestar dels animals i les condicions de confort durant la seva estada al centre de custòdia.\nPromoció de l’adopció, la identificació i esterilització de gossos i gats, i lluita contra l’abandonament d’animals de companyia a la comarca.\nControl i manteniment de les colònies de gats rodamón que hi ha definides al territori i aquelles que puguin establir-se en un futur.\nEl servei de recollida s’ofereix tot l’any. El centre de custòdia es troba en un segregat de la finca Mas Cavalcós, al barri de les Planotes del municipi d’Olot i el telèfon de contacte és el 621.294.554\nAdopcions i retorns:\nSi has perdut el teu animal de companyia o en vols adoptar un, posa’t en contacte telefònic amb el servei al telèfon 621.294.554\nTaxes associades al servei:\nLa recuperació d’un animal per part del propietari o l’adopció porta associat el pagament previ d’una taxa al Consell Comarcal de la Garrotxa, d’acord amb l’Ordenança fiscal reguladora de la taxa per a la gestió dels serveis de cessió, recollida i custòdia d’animals domèstics. Aquest pagament es pot realitzar directament a les oficines del Consell Comarcal – Av. Onze de Setembre 22, d’Olot – o bé a través d’un codi de barres amb targeta de crèdit mitjançant caixer automàtic de La Caixa. Podeu consultar aquest procés a la pàgina web del Consell Comarcal.\nCom actuar davant les plagues urbanes\nQuan es detecta la presència d’animals que es poden considerar una plaga en espais o edificis públics, cal contactar amb l’ajuntament per informar de la incidència i especificar quin és el problema, la localització i persona i telèfon de contacte. Rates, escarabats, vespes, formigues, mosquit tigre, coloms o gavians són les espècies que més molèsties causen a la ciutadania. En aquests casos, l’ajuntament programarà una actuació de tractament a través d’una empresa especialitzada en control de plagues per tal de controlar-ne la proliferació.\nSi l’abast de la plaga és molt extens, genera problemes de salubritat o de salut pública i no es pot resoldre amb una actuació puntual, es pot presentar una instància exposant el màxim detall de la incidència per tal que els serveis municipals puguin actuar per resoldre-la.\nSi es tracta d’un problema en una propietat privada serà el propietari que haurà de fer front al tractament. Llistat d’empreses de control de plagues\nSi ets d’Olot pots anar a l’Oficina d’Atenció al Ciutadà (OAC), de l’Ajuntament. El seu horari és de dilluns a dijous de 8 del matí a les 6 de la tarda i el divendres de 8 del matí a 3/4 de 3 del migdia. També pots venir al SIGMA.\nFulletó informatiu sobre la tinença responsable d'animals de companyia\nFulletó informatiu sobre el control de la població de gavians a la ciutat d'Olot\nFulletó informatiu sobre la prevenció del mosquit tigre\nFulletó informatiu sobre la plaga del bernat marbrejat\nLlistat d'empreses de control de plagues


Aplaudiments al guàrdia civil que va defensar la "lluita contra el clima contrari al govern"\nEl govern espanyol evita les preguntes sobre el suposat lapsus a la roda de premsa d'aquest dilluns\nBarcelona24 hores després d'esclatar la polèmica, els membres del comitè tècnic del govern espanyol, que diàriament compareixen en roda de premsa, han fet pinya amb el general de la Guàrdia Civil José Manuel Santiago, que ahir va insinuar que el govern espanyol persegueix la llibertat d'expressió en ple estat d'alarma, fet que va obligar el ministre de l'Interior, Fernando Grande-Marlaska, a assegurar més tard que es tractava d'un "lapsus". En la compareixença d'avui, Santiago ha fet un breu discurs en què ha afirmat que no el guien ideologies, i la resta de membres l'han aplaudit durant uns segons.\nL'anàlisi d'Antoni Bassas: 'L'error va ser militaritzar la imatge del govern espanyol'\nAl final de la seva intervenció, en què, com és habitual, ha desgranat les actuacions de la Guàrdia Civil, Santiago ha fet una breu pausa i ha adoptat un to més personal. Ha rememorat els seus 40 anys de trajectòria, amb actuacions contra ETA i a l'estranger, i ha afirmat que en tot aquest temps l'ha guiat el principi que, per davant de tot, hi ha les persones. Per davant, ha destacat, de les ideologies. Ha acabat amb un "moltes gràcies" i la resta de membres del comitè tècnic (Fernando Simón i els portaveus de la Policia Nacional, l'exèrcit i el ministeri de Transports) s'han girat cap a ell i l'han aplaudit breument.\nSimón fins i tot ha anat més enllà i ha pres la paraula per defensar el seu company de roda de premsa, si bé se li ha escapat que les paraules de Santiago no van ser les adequades. Simón ha criticat -"No és decent", ha dit- que es facin servir "errors" en els discursos per atacar un equip "tècnic que treballa amb la màxima honestedat". Després, en el torn de preguntes, que distribueix el secretari d'estat de Comunicació, Miguel Ángel Oliver, no hi ha hagut cap qüestió referent a aquest tema, tot i que diversos periodistes n'havien plantejat algunes al xat de Telegram des d'on se centralitzen les peticions de preguntes.\nUnes hores més tard, la ministra portaveu del govern espanyol, María Jesús Montero, ha defensat la feina del comitè tècnic de gestió del coronavirus i ha tornat a emmarcar en una "relliscada" les paraules del general de la Guàrdia Civil. "El govern impulsa que hi pugui haver llibertat d'expressió", ha dit Montero en roda de premsa. De fet, la portaveu ha defensat que Fernando Simón hagi defensat Santiago, tot i la seva "relliscada".\nLes paraules del general de la Guàrdia Civil han estat al centre de la polèmica política en les últimes 24 hores. El ministre de l'Interior, Fernando Grande-Marlaska, compareixerà dijous al Congrés de Diputats, a petició pròpia però després que ho demanessin PP i Cs. El partit taronja també havia demanat la compareixença de Santiago.\nEl PP vol que Sánchez doni explicacions i Vox porta el cas als tribunals\nEl líder dels populars, Pablo Casado, ha traslladat la seva preocupació i ha posat en dubte que fos "un lapsus", tal com va assegurar aquest diumenge Marlaska. "Era bastant desenvolupada [l'explicació] com perquè fos un lapsus", ha afirmat en una roda de premsa telemàtica després de reunir-se amb el president espanyol, Pedro Sánchez, per abordar un pacte d'estat arran de la crisi del coronavirus. En aquest sentit, Casado ha explicat que ha demanat a Sánchez que doni explicacions sobre quines "indicacions està donant en relació a la limitació de la llibertat d'expressió i d'informació a través de les xarxes socials". "L'estat d'alarma no pot ser una alarma d'estat, un estat d'excepció", ha afirmat. El líder dels populars ha tornat a insistir en la necessitat que el govern espanyol reti comptes en un moment en què té "poders excepcionals" i en què els conservadors posen en dubte la informació que es fa pública.\nVox, per la seva banda, ho ha denunciat a la justícia ordinària; el partit ultra vol que s'esclareixi qui ha donat ordres per destinar recursos de la Guàrdia Civil a "minimitzar el clima contrari a la gestió del govern" espanyol i a qui hagi complert aquestes ordres.\nBudó no ho veu una "casualitat" i Colau creu que ha estat un "lapsus, però molt greu"\nPer la seva banda, la consellera de la Presidència i portaveu del Govern, Meritxell Budó, ha assegurat que no considera que les paraules de Santiago fossin una "casualitat". "No crec que fossin casualitat. Crec que se li va escapar però que no defugien la realitat aquestes declaracions", ha afirmat en roda de premsa.\nL'alcaldessa de Barcelona, Ada Colau, en canvi, sí que creu que les paraules del general de la Guàrdia Civil van ser un "lapsus", però "molt greu". "El tema de la llibertat d'expressió és un tema molt sensible i aquestes declaracions són greus. Són un error greu de comunicació. Estic convençuda que era un lapsus, però un lapsus molt greu que clarament s'ha de rectificar de manera contundent", ha expressat en una entrevista a TVE recollida per Europa Press.\nDe tota manera, l'alcaldessa de Barcelona s'ha desmarcat de la posició de Vox: "Una altra cosa és el que fa l'extrema dreta com Vox, que vol aprofitar qualsevol error i qualsevol polèmica per desgastar políticament". Això sí, Colau considera que les tasques de comunicació del govern espanyol no les haurien de fer ni policies ni membres de l'exèrcit. "És millor que les facin altres professionals", ha afirmat, tot i que no veu malament que compareguin quan es tracta d'informar de tasques específiques seves.\nGuàrdia Civil fake news Covid-19


Apartment Johanna Braunlage Alemanya - Ofertes d'hotels amb els MILLORS DESCOMPTES EN LÍNIA\nAm Jermerstein 5, Braunlage, Braunlage, Alemanya, 38700 - Veure al mapa\nSi el que està buscant és per un hotel ben situat a Braunlage, no busqui més enllà de Apartment Johanna. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nLes instal.lacions i els serveis que proveeix Apartment Johanna asseguren una estada plaentera als seus clients. Lloguer de bicicletes són només algunes de les comoditats que fan que Apartment Johanna sigui diferent dels altres hotels de la ciutat.\nLes instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb calefacció, balcó/terrassa, aparell de televisió LCD/pantalla de plasma, TV satèl•lit/cable, reproductor de DVD/CD a cada habitació. L'hotel ofereix meravelloses instal.lacions d'oci com sauna, esquí que faran de la vostra estada una experiència inoblidable. Apartment Johanna és una elecció inteligents per a viatgers a Braunlage, i ofereix una estada relaxant i sense molèsties.\nCal que informeu el Apartment Johanna de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació.\nTots els tipus de viatgers (33) Parelles (19) Viatgers en solitari (4) Famílies amb infants petits (4) Famílies amb infants grans (2) Grups (4)


Quatre escoles de la demarcació guardonades amb els premis Balidri Reixac\nL'acte de lliurament dels premis es va fer al Museu de la Vida Rural de l'Espluga de Francolí.\nLa Fundació Carulla premien els centres que impulsen la cultura, les arts i la llengua com a eines transformadores en l'educació\nActualitzada 21/06/2022 a les 16:41\nL'Escola El Miracle de Tarragona, l'Escola Prat de la Riba i l'Escola Bressol Municipal El Marfull de Reus i el ZER Conca de Barberà de Solivella han estat guardonats a la 44a edició dels Premis Baldiri Reixac de la Fundació Carulla. L'acte d'entrega s'ha realitat aquest cap de setmana a l'Espluga de Fancolí. Els premis guardonen als centres que impulsen la cultura, les arts i la llengua com a eines transformadores en l'educació. Enguany han repartit un total de 40.000 euros entre les 30 escoles guanyadores.\nLa jornada va congregar més de 200 assistents, entre mestres i alumnat de totes les escoles guanyadores. A més de l'entrega de guardons, la Fundació Carulla va organitzar, també, diversos tallers i activitats als diferents espais del Museu de la Vida Rural de l'Espluga de Francolí, perquè els infants de les escoles guanyadores poguessin reflexionar sobre la sostenibilitat i el món rural.\nL'Escola Prat de a Riba de Reus va ser guardonada amb 3.000 euros per haver aconseguit ser una escola pública referent a la seva ciutat, compromesa amb l'equitat, l'educació vivencial, democràtica i significativa, garantint la igualtat d'oportunitats per a tothom.\nEl projecte Jardins Artístics de l'Escola Bressol Municipal El Marfull de Reus va ser premiat amb 500 euros dins la categoria Premi Baldiri Experiències. També va ser guardonat amb el mateix import el projecte Lligams de l'Escola El Miracle de Tarragona i L'art d'educar amb les emocions de la ZER Conca de Barberà de Solivella.\nComenta el contingut : Quatre escoles de la demarcació guardonades amb els premis Balidri Reixac